Home / Travel

11 Tempat Menarik di Perak 2021 (Yang Percuma & Best)

Di manakah tempat menarik di Perak yang percuma?
Bukan semua orang berduit untuk pergi ke tempat-tempat yang mahal seperti Lost World of Tambun. Tiket sahaja boleh mencecah ratusan ringgit bila bawa satu keluarga.
Tapi tahukah anda, ada banyak tempat menarik di Perak yang percuma?
Ya, tidak perlu keluarkan modal banyak. Jika ada pun, tidak akan membebankan.
Family day di Perak
Bukan itu sahaja, jika anda mahu kumpulkan satu keluarga untuk bersantai dan merapatkan lagi hubungan, Perak mempunyai banyak tempat family day yang sesuai.
Percutian bajet
Dalam ekonomi yang kurang stabil sekarang ramai yang menolak untuk bercuti dan berbelanja mewah. Destinasi bajet lah yang menjadi pilihan untuk beriadah.

Tahu tak rupa-rupanya banyak lokasi bajet murah yang terdapat di seluruh Malaysia. Antaranya di Perak.
Jom kome  tengok tempat menarik di Perak yang percuma, iaitu destinasi untuk yang mempunyai bajet murah.
Tempat menarik di Perak
1. Disiniland Agrofarm & Resort
Lokasi ini memang amat menarik kerana bukan sahaja tidak jauh dari Pekan Kamunting tetapi ia juga menawarkan pelabagai aktiviti menarik antaranya menunggang kuda, memanah, menaiki ATV, memancing dan terdapat juga zoo mini.
Disiniland Agrofarm And Resort dibina dan beroperasi di tanah seluas lima ekar yang terletak di Kampung Perak, Batu Kurau. Jarak daripada bandar Taiping lebih kurang dalam 20km. tiket untuk masuk juga amat murah dan berpatutan.

Dewasa – RM6.00 (13 hingga 59 tahun)
Kanak-kanak – RM4.00 (12 tahun ke bawah)
Warga Emas (60 tahun ke atas) dan OKU – RM4.00

2. Taman Rekreasi Gunung Lang
Taman Rekreasi Gunung Lang merupakan taman rekreasi yang terletak di antara bukit batu kapur Gunung Lang dan Gunung Bilike. Ianya terdiri daripada dua buah taman, sebuah air terjun buatan, laluan kayu sepanjang 2 kilometer, menara jam, replika rumah kampung, taman permainan dan sebuah tasik yang dipenuhi dengan pelbagai ikan sungai.

Bayaran Masuk – Percuma
Tambang Bot – Dewasa – RM 3.00
Kanak-Kanak & Warga Emas : RM 1.50

3. Taman Tasik Taiping
Taman Tasik Taiping adalah taman tasik pertama di Malaysia. Ia dihargai kerana kecantikannya dan diselenggarakan dengan baik sejak pembukaannya.

Terdapat sepuluh tasik dan kolam yang indah di sini.
Terdapat juga fasiliti seperti jambatan, trek jogging, sudut refleksologi, gelanggang kasut roda dan taman permainan. Taman tasik telah diwartakan sebagai warisan kebangsaan.

Bayaran Masuk – Percuma
Waktu Operasi – 24 Jam

4. Bukit Larut
Baru-baru ini Bukit Larut menjadi perhatian ramai apabila kelihatn imej rupa bentuknya yang semkain indah dengan perubahan landskap bunga disekitarnya.

Bukit Larut dikenali sebagai sebuah pusat peranginan tanah tinggi yang tertua di Malaysia.
Bukit ini suatu ketika dahulu menjadi lokasi indah beberapa flora seperti daisi, tulip, mawar, dahlia dan bunga matahari dan terkenal di kalangan pemerhati burung. Kenderaan peribadi tidak dibenarkan naik ke atas.
Walau bagaimanapun, perkhidmatan Land Rovers ada disediakan di kaki bukit.

Bayaran Land Rover – Dewasa : RM 10.00 | Kanak-Kanak : RM 5.00
Waktu Operasi Land Rover – Setiap Hari : 8.00 A.M – 5.00 P.M

5. Hutan Paya Bakau Matang
Hutan Paya Laut Matang adalah hutan paya bakau terbesar di Semenanjung Malaysia.
Ia juga merupakan habitat kepada hidupan laut seperti ketam, ikan tembakul dan memerang. Pengurusan hutan ini merupakan yang terbaik di dunia.
Pengunjung boleh berjalan di sepanjang pelantar kayu atau menaiki bot untuk melawat sekeliling dan memerhati hidupan liar.

Bayaran Masuk – Dewasa : RM 5.00 | Kanak-Kanak & Warga Emas : RM 2.00 |Pelancong Asing : RM 15.00
Waktu Operasi – Setiap Hari: 7.00 A.M – 6.00 P.M

6. Kellie’s Castle
Kellie’s Castle yang merupakan rumah manor paling terkenal di Malaysia adalah salah satu tempat menarik di Perak yang percuma.
Rumah ini dibina oleh saudagar getah dari Scotland yang bernama William Kellie-Smith untuk meraikan kelahiran anak lelakinya, Anthony.
Namun manor ini tidak sempat disiapkan disebabkan kematian beliau akibat pneumonia. Manor ini mempunyai gabungan seni bina India, Scotland, Moorish, dan Tamilvanan.

Bayaran Masuk – Dewasa (Pelancong Asing) : RM 5.00 | Dewasa (Warganegara) : RM 4.00 | Pelajar Sekolah Menengah : RM 3.00 | Pelajar Sekolah Rendah : RM 2.00
Waktu Operasi – Setiap Hari : 9.00 A.M – 6.00 P.M

7. Teluk Senangin
Oleh kerana kedudukannya di pinggir laut, Perak mempunyai beberapa lokasi pantai peranginan yang popular samada di kalangan pelancong luar mahupun dalam negeri Perak sendiri.
Teluk Senangin adalah salah satu yang popular dikalangan masyarakat setempat.
Kebelakangan ini semakin banyak rumah tumpangan dan pengunjung yang memenuhi persisiran pantai Teluk Senangin, ini menunjukkan tentang potensi percutian yang menyeronokkan.

Bayaran Masuk – Percuma
Waktu Operasi – 24 Jam

8. Muzium Arkeologi Lenggong
Tempat menarik di Perak yang boleh dikunjungi oleh peminat sejarah ialah Muzium Arkeologi Lenggong.
Galeri Arkeologi Lenggong terletak di Kampung Kampung Tampan, Lembah Lenggong.
Lembah lenggong telah diiktiraf sebagai Tapak Warisan Dunia oleh Unesco sempena penemuan tapak arkeologi zaman prasejarah di kawasan sekitar.
Galeri ini mempamerkan artifak yang diperoleh daripada penggalian arkeologi prasejarah yang dijalankan di sekitar Lembah Lenggong.

Bayaran Masuk – Percuma
Waktu Operasi – Isnin– Sabtu : 9.00 A.M – 5.00 P.M | Jumaat : 9.00 A.M – 12.00 P.M & 3.00 P.M – 5.00 P.M | Ahad : Tutup.

9. Spritzer Eco-park
Tempat menarik di Perak yang dimiliki oleh syarikat persendirian ialah Taman Eko Spritzer.
Taman Eko Spritzer adalah sebuah projek komuniti oleh syarikat pembotolan air mineral Spritzer.
Seluruh kawasan landskap direka dengan tema alam sekitar. Ia juga menggabungkan elemen keseronokan, pendidikan dan warisan.
Terdapat beberapa tarikan termasuk padang golf 18 lubang mini, zon kanak-kanak, terowong penemuan dan sudut fotografi.Malahan berdekatan juga terdapat kafe yang menghidangkan pelbagai menu fusion.

Bayaran Masuk – Percuma
Waktu Operasi – Isnin – Jumaat : 9.00 A.M – 6.00 P.M | Sabtu, Ahad & Cuti Am : Tutup

10. Hutan Lipur Kuala Woh
Hutan Lipur Kuala Woh adalah antara taman eko yang popular di Perak.
Pelawat biasanya datang ke sini untuk melakukan aktiviti seperti fotografi, berkhemah, berkelah, barbeku, berenang dan berkayak.
Sungai yang mengalir di sini bernama Sungai Batang Padang yang jernih. Ada juga beberapa kawasan yang mempunyai mata air panas.

Bayaran Masuk – Dewasa : RM 2.00 | Kanak-Kanak & Warga Emas : RM 1.00 | Pelancong Asing : RM 5.00
Waktu Operasi – Setiap Hari : 7.00 A.M – 6.00 P.M

11. Pusat Rekreasi Lubuk Timah
Pusat Rekreasi Lubuk Timah mempunyai dua tarikan utama iaitu kolam air panas dan air terjun.
Pusat rekreasi ini asalnya sebuah empangan mini hidro yang menjana elektrik untuk lombong timah berdekatan.
Kawasan ini juga sesuai untuk dijadikan lokasi berkelah dan barbeku. Ianya juga menawarkan penginapan pada yang ingin bermalam.

Bayaran Masuk – Dewasa : RM 5.00 | Kanak-Kanak & Warga Emas : RM 3.00
Waktu Operasi – Setiap Hari: 8.00 A.M – 6.30 P.M

Akhir kata
Zaman ekonomi yang tidak berapa stabil ini, ramai ibu-bapa berkira-kira untuk melaburkan duit pergi bercuti di tempat mahal-mahal.
Jangan bimbang.
Kita semua rakyat marhaen yang bukanlah cepat rasa cemburu dan putus asa. Masih lagi boleh luangkan masa pergi bercuti di tempat-tempat yang disenaraikan di atas.
Semoga senarai tempat menarik di Perak yang percuma ini dapat memberikan anda sedikit idea untuk membawa keluarga beristirehat.
Tak perlu duit banyak untuk bahagia.
Semoga bermanfaat.


Home / Finance

Cara Mohon i-Sinar KWSP Online (Permohonan Tanpa i-Akaun)

Sebelum ini, ada perkongsian berkenaan cara mohon i-Lestari yang membolehkan anda keluarkan duit sebanyak RM500 dari Akaun 2. Yang terkini pula ialah iSinar. Jadi, izikan kami berkongsi cara mohon i-Sinar KWSP yang mengizinkan anda membuat pengeluaran sebanyak yang lebih besar iaitu RM10,000.
Yang menariknya, pengeluaran duit KWSP ini adalah dari Akaun 1. Bagus bukan?
Siapa yang layak?
Untuk makluman, orang yang buat keluarkan duit KWSP Akaun 1 i-Sinar melalui i-Sinar portal ini hanya orang yang terjejas pendapatan akibat COVID-19 sahaja.
Jadi, jika anda tidaklah terjejas sangat, iaitu gaji tidak turun 30% dan saja-saja mahu keluarkan RM10,000, itu adalah tidak dibenarkan.
Ikuti perkongsian berkenaan permohonan i-Sinar di isinar.kwsp.gov.my seperti di bawah.
Cara mohon i-Sinar KWSP (Tanpa i-Akaun)
Berikut ialah cara untuk buat permohonan pengeluaran i-Sinar tanpa perlu login i-Akaun. Anda hanya boleh login i-Sinar bermula 21 Disember 2020.
Sila ambil maklum, pengeluaran bermula 21 Disember 2020 ini hanya untuk Kategori 1 sahaja. Untuk Kategori 2, permohonan pengeluaran bermula 11 Januari 2021.

Layari portal rasmi i-Sinar di sini: https://isinar.kwsp.gov.my
Masukkan Nombor Kad Pengenalan / MyKad / MyPR
Pilih Kod Nombor Telefon Bimbit yang tersenarai:

010
011
012
013
014
015
016
017
018
019

Masukkan Nombor Telefon Bimbit and yang aktif
Tekan butang TERUSKAN
Tunggu Nombor OTP yang akan dihantar melalui SMS ke nombor telefon bimbit yang anda masukkan tadi
Masukkan Nombor OTP tersebut
Tekan butang SAHKAN OTP
Jawab Soalan Keselamatan sekiranya tertera untuk pengesahan
Jika semuanya berjalan lancar, anda akan berjaya login ke dalam sistem i-Sinar
Ikuti Langkah 1: Amaun Pilihan, untuk tetapkan berapa banyak duit yang anda ingin keluarkan

Anda akan dapat lihat Amaun Kelayakan Keseluruhan yang anda boleh keluarkan
Gerakkan slider yang bulat itu ke kiri dan ke kanan untuk memilih jumlah amaun yang dikehendaki
Jika anda ingin keluarkan amaun maksimum, tarik slider ke hujung sebelah kanan

Teruskan dengan Langkah 2: Jadual Bayaran, untuk tetapkan bayaran bulan pertama

Anda boleh gerakkan slider yang bulat itu ke kiri dan ke kanan untuk memilih jumlah bayaran yang dikehendaki untuk bulan pertama
Setelah pilih bayaran bulan pertama, anda akan dapat lihat bayaran bulan seterusnya iaitu:

Bayaran Bulan Kedua
Bayaran Bulan Ketiga
Bayaran Bulan Keempat
Bayaran Bulan Kelima
Bayaran Bulan Keenam

Tekan butang TERUSKAN

Teruskan dengan melengkapkan Maklumat Permohonan

Isikan Nama Penuh seperti dalam Kad Pengenalan
Isikan Nombor MyKad.
Isikan Nombor Telefon Bimbit
Isikan Alamat Email
Isikan Alamat Rumah
Isikan Poskod
Isikan Bandar
Pilih Negeri

Teruskan dengan melengkapkan Maklumat Pembayaran

Pilih Bank untuk permohonan pengeluaran i-Sinar online yang tertera seperti berikut:

Affin Bank Berhad
Agrobank
Al Rajhi Bank (M) Berhad
Alliance Bank
Ambank (M) Berhad
Bank Muamalat (M) Berhad
Bank Rakyat
Bank Islam (M) Berhad
BSN
CIMB Bank Berhad
Citibank Berhad
EON Bank Berhad
HSBC Bank (M) Berhad
Hong Leong Bank
Kuwait Finance House
Maybank
OCBC Bank (M) Bhd
Public Bank Bhd
RHB Bank BHd
Standar Chartered
UOB (M) Bhd

Masukkan Nombor Akaun Bank (Simpanan / Semasa) yang dipilih tadi
Pastikan nombor akaun bank tersebut adalah akaun milik persendirian
Pastikan nombor akaun bank tersebut masih aktif
Kesilapan dalam memberikan nombor akaun bank yang tidak aktif boleh menyebabkan duit i-Sinar tidak dapat dimasukkan
Kesilapan dalam memasukkan nombor akaun bank juga, walaupun akaun masih aktif, boleh menyebabkan masalah
Tekan butang TERUSKAN

Teruskan dengan menyemak Maklumat Permohonan dan Maklumat Pembayaran

Tick pada bahagian Saya dengan ini mengesahkan bahawa saya telah membaca, memahami, dan bersetuju dengan Perakaun Terma & Syarat yang ditetapkan.
Tick Saya bukan robot bagi meneruskan permohonan pengeluaran i-online
Akan keluar 16 petak gambar untuk dipilih
Ikut arahan untuk pilih semua petak yang mengandungi sesuatu gambar yang ditentukan
Contohnya: gambar lampu isyarat, lintasan pejalan kaki, gunung atau bukit dan lain-lain lagi
Jika tidak ada gambar, klik langkau
Pastikan pilihan semua selesai
Klik Hantar

Pastikan keluar paparan yang tertulis “Terima kasih <nama penuh>. Permohonan anda telah diterima. Status permohonan boleh disemak mulai <tarikh yang tertera>”.
Tekan butang CETAK & SIMPAN untuk simpan rekod permohonan i-Sinar anda
Permohonan baru pengeluaran i-Sinar tanpa i-Akaun kini sudah selesai.

Bila boleh mohon i Sinar KWSP?
Sudah ada maklumat rasmi berkenaan tarikh bila boleh apply i-Sinar.
Bagi Kategori 1 iSinar, anda boleh mohon bermula:
Isnin, 21 Disember 2020
Bagi Kategori 2 iSinar, anda boleh mohon lewat sedikit daripada Kategori 1 iaitu bermula:
Isnin, 11 Januari 2021

Bolehkah memohon i-Sinar guna i-Akaun?
Sila ambil maklum bahawa anda hanya boleh memilih satu saluran sahaja untuk membuat permohonan.

Seperti i-Lestari sebelum ini, jika anda memilih untuk mohon i-Sinar KWSP menggunakan i-Akaun, maka guna i-Akaun sahaja
Jika anda memilih untuk mohon i-Sinar KWSP menggunakan portal i-Sinar, maka guna i-Sinar sahaja

Anda tidak boleh menggunakan kedua-duanya. Walaupun anda mohon iSinar KWSP menggunakan kedua-dua saluran, hanya satu saluran sahaja yang akan diluluskan.
Jika anda memilih untuk membuat pengeluaran i-Sinar menggunakan i-Akaun, sila baca cara daftar i-Akaun terlebih dahulu sebelum meneruskan dengan cara daftar i-Sinar KWSP.

Kelayakan permohonan i-Sinar
Syarat kelayakan terbahagi kepada dua iaitu:
Kategori 1
Individu yang layak memohon iSinar mestilah orang yang:

Bekerja di sektor formal
Bekerja sendiri
Bekerja di dalam sektor ekonomi gig seperti GrabCar, GrabFood, Foodpanda, Lalamove dan lain-lain
Yang sudah lama tidak mencarum
Yang hilang pekerjaan
Suri rumah
Pekerja yang diberi notis cuti tanpa gaji

Sekarang, anda sudah tahu siapa yang layak iaitu selalunya golongan B40. Sekarang, bagaimana pula dengan syarat dan kriterianya untuk membolehkan anda teruskan dengan cara mohon i-Sinar apabila sudah dibuka nanti?

Anda tidak mencarum dengan KWSP sekurang-kurangnya selama 2 bulan berturut-turut semasa permohonan

Contohnya, dua bulan lepas, majikan langsung tak mencarum duit KWSP anda. Duit company pun tak masuk, duit KWSP anda pun dia tak masukkan. Maka, anda boleh buat permohonan iSinar.

Anda masih bekerja, tapi mengalamai pengurangan gaji pokok sebanyak 30% dan ke atas selepas 1 Mac 2020

Contohnya, jika gaji basic anda ialah RM1500, tiba-tiba dek kerana PKPB ini, gai berkurang menjadi RM1000. Maka, anda menepati kriteria untuk memohon iSinar.

Kategori 2
Individu yang layak memohon iSinar mestilah orang yang masih bekerja. Jadi, kami andaikan:

Masih bekerja di sektor formal
Masih bekerja sendiri

Sekarang, anda sudah tahu siapa yang layak iaitu kebiasaannya golongan M40. Sekarang, bagaimana pula dengan syarat dan kriterianya untuk meneruskan cara mohon i-Sinar apabila sudah dibuka nanti?

Anda masih bekerja, tetapi mengalami pengurangan pendapatan keseluruhan sebanyak 30% dan ke atas selepas 1 Mac 2020

Ini termasuk pengurangan gaji
Pengurangan elaun
Pemotongan tuntutan lebih masa (overtime claim)
Pengurangan di atas perlu dibuktikan dengan dokumen

Tidak seperti Kategori 1 yang lebih mudah permohonannya, Kategori 2 perlu menyediakan:

Slip gaji sebelum dan selepas pengurangan pendapatan
Notis berhenti kerja yang diberikan majikan
Surat pemotongan elaun
Surat pemotongan tuntutan kerja lebih masa (OT claim)

Jika dokumen seperti yang dinyatakan di atas tidak dapat disediakan, anda boleh sertakan supporting document yang lain seperti:

Penyata bank
Surat pengesahan majikan

Akhir kata
Terima kasih KWSP kerana mendengar suara rakyat yang mahukan pengeluaran dari Akaun 1 melalui i-Sinar.
Apa yang kami harapkan, semoga perkongsian kami berkenaan cara mohon i-Sinar KWSP ini dapat membantu anda dalam kehidupan seharian.
Pastikan anda buat semakan penyata KWSP online setiap kali selepas buat permohonan untuk semak baki terkini. Jika terlupa nombor ahli, boleh baca cara check KWSP guna no IC.
Sekiranya semuanya berjalan lancar, jangan lupa baca cara check status i-Sinar. Sila juga baca cara kemaskini i-Sinar dan buat semakan i-Sinar jika perlu. Dan yang paling utama, sila buat semakan pembayaran i Sinar untuk memastikan duit betul-betul masuk ke dalam akaun.
Rujuk juga maklumat tentang duit i-Sinar bila masuk.
Semoga bermanfaat.


Home / Technology

SOS Topup UMobile (Cara Pinjam Kredit & Credit Advance)

Jika anda seorang pengguna prepaid, dan sudah tidak ada kredit langsung, jangan panik. Anda sebenarnya boleh gunakan cara SOS topup UMobile. Izinkan kami berkongsi seperti di bawah.
Langkau artikel ini untuk baca cara check baki UMobile.
Sedikit mengenai SOS topup U Mobile
SOS itu ialah satu kependekan yang merujuk kepada seseoran yang minta pertolongan.
Di Malaysia, terma SOS Top Up sebenarnya digunakan oleh Maxis Hotlink. Namun, bagi kebanyakan pengguna lain seperti Celcom, Digi dan U Mobile, mereka tetap memanggilnya SOS Topup.
Walhal, terma untuk SOS Topup UMobile ialah CreditShare.
Tiada kredit, tak ada masalah
Pernahkah anda menghadapi situasi kekurangan atau lebih teruk lagi, langsung tiada kredit dalam telefon?
Kita sering hubungi orang ataupun menghantar SMS menggunakan kredit yang datang daripada kad SIM yang kita langgan, seperti Maxis, Celcom, Digi dan sebagainya.
Tambahan pula, pada zaman sekarang, kredit menjadi sangat penting, terutamanya untuk melayari internet, sama ada untuk membuka browser, ataupun membuka media sosial seperti Whatsapp, Instagram dan Facebook.

Credit Advance semasa kecemasan
Kita seringkali hadapi situasi kekurangan kredit ni pada saat yang kita betul-betul perlukan kredit. Tetapi, apa yang anda perlu lakukan apabila anda kekurangan kredit? Lazimnya, apabila kurang kredit, anda sudah pasti perlu tambah nilai kredit anda.
Tetapi, mungkin ada situasi yang buatkan anda tidak mampu untuk pergi menambah nilai di mana-mana kedai.
Anda boleh menggunakan perkhidmatan SOS Topup UMobile, ataupun tambah nilai kecemasan yang disediakan dalam pakej nombor telefon anda.
Fungsi SOS Top Up U Mobile
Sos Top Up yang juga perkhidmatan meminjam kredit daripada pengedar jenama kad SIM anda sendiri. Apabila anda menambah nilai sendiri kredit anda selepas itu, terdapat nilai yang akan ditarik pula daripada kredit anda untuk dibayar semula kepada pemberi SOS Top Up anda.

Anda kemudiannya boleh menggunakan khidmat SOS Top Up ini sekali lagi.
Jadi, bagaimana caranya?
Kita akan melihat cara untuk SOS Top Up seperti yang ditawarkan oleh syarikat-syarikat telekomunikasi yang popular di Malaysia kini.
Kali ini, kami kongsikan dahulu cara pinjam kredit UMobile.

Syarat untuk topup
Beberapa syarat anda perlu penuhi sekiranya anda ingin meminjam kredit U Mobile, iaitu:

Anda adalah pelanggan U Mobile yang masih lagi aktif.
Anda telah membayar pinjaman kredit SOS Top Up yang terdahulu (jika ada).
Kredit semasa anda adalah tidak melebihi RM0, ataupun anda tidak mempunyai kredit.

Cara SOS topup UMobile
Cara untuk buat SOS topup UMobile:

Dail *118*3*7#.
Pilih jumlah kredit yang anda ingin pinjam, iaitu RM1, RM3, RM5 atau RM10.
SMS akan dihantar kepada anda sekiranya permintaan anda diluluskan/gagal.
Tempoh aktif kredit yang dipinjam adalah bergantung kepada jumlah kredit yang dipinjam:

RM1 – 1 hari
RM3 – 3 hari
RM5 – 5 hari
RM10 – 10 hari

Caj transaksi untuk penghantar, iaitu yang beri pinjam ialah 50 sen.
Caj transaksi untuk penerima, iaitu yang si peminjam ialah 20 sen.

Akhir kata
Ternyata, setiap syarikat ini memang menawarkan cara yang mudah untuk meminjam kredit atau gunakan SOS Top Up. Gunakanlah servis ini sebaik mungkin di saat anda betul-betul memerlukannya.
Andai sudah dapat pinjam kredit, jemput juga baca cara lajukan Internet.
Semoga bermanfaat.


Home / Travel

9 Tempat Menarik di Janda Baik (Makan, Mandi, Berkelah)

Kalau nak lari dari kesibukan kota Kuala Lumpur, tak perlu jauh-jauh. Hanya dengan perjalanan sekitar 45 minit sahaja, anda boleh nikmati suasana kampung. Ini kerana ada banyak tempat menarik di Janda Baik.
Dalam artikel ini, akan dikongsikan beberapa tempat menarik di Janda Baik yang anda boleh makan, mandi dan berkelah. Mana tahu, anda akan dapat idea untuk merancang percutian kelak.
Jom baca sama-sama.
Tempat menarik Di Janda Baik
1. Mandi-Manda di kolam renang peribadi di Danau Daun Chalets
Chalet ini memberikan panaroma kampung yang moden dan sophisticated. Anda seakan-akan terlupa yang anda berada di kawasan perkampungan kerana kemudahan yang disediakan bertaraf hotel 5 bintang.
Antara penginapan yang disediakan di sini ialah Teratak Air, Danau Daun 3 dan Hillside Cottage yang menyediakan kolam renang peribadi. Yang paling best, penginapan ini berlatar belakangkan pemandangan hutan yang mengasyikkan. Selain itu, ada juga Danau Daun 1 dan 2 yang terletak di tepi kolam ikan.
Kemudahan kafe iaitu Kopi N Kraf juga ada disediakan di sini. Jadi kalau lapar malam-malam, tak perlulah redah hutan nak cari makanan. Antara makanan istimewa di kafe ini ialah ayam kuzi, soto Indonesia, bakso, nasi ayam penyet dan lain-lain. Selain itu, kemudahan alat bbq juga disediakan. Anda perlu membawa kelengkapan lain seperti arang dan sebagainya.
Harga bagi penginapan semalaman bermula dari RM260. Untuk maklumat lanjut boleh ke laman https://www.danaudaunchalets.com

2. Menginap sambil dengar deruan air sungai di Hawa Resort
Resort ini terletak hanya 30 minit dari Kuala Lumpur melalui lebuh raya Gombak – Karak. Sama seperti penginapan yang lain, Resort Hawa ini menjanjikan pemandangan yang memukau mata. Yang lebih seronok, resort ini dikelilingi dengan anak-anak sungai yang jernih. Deruan air sungai pasti membuat kita lupa semua masalah.
Jika malas hendak membuat aktiviti lasak, anda boleh menggunakan kemudahan permainan indoor yang disediakan oleh pihak resort. Antaranya ialah karom dan ping-pong. Terdapat juga kemudahan bbq, kantin, gelanggang serbaguna dan sebagainya. Malah resort ini sesuai untuk kem motivasi, seminar dan sebagainya.
Harga yang ditawarkan untuk penginapan semalaman bermula dari RM160. Jika berminat nak bawa anak-anak ke sini bolehlah lawat ke hawaresort.com

3. Menginap umpama berkhemah di Kanopi Villa
Asyik bermalam di tempat yang biasa. Cuba buat kelainan dengan menginap di Kanopi Villa. Apa yang istimewanya di sini? Di sini, tidak disediakan bangunan atau rumah berbumbung seperti biasa.
Vila ini menawarkan tempat berehat di dalam kanopi ala-ala tempat berkhemah. Jangan risau anda tak perlu nak bina kanopi ni. Semuanya sudah tersedia, siap dengan kemudahan katil yang selesa.
Kemudahan lain yang disediakan ialah pusat aktiviti yang privasi untuk anda melepak bersama dengan yang tersayang. Ada pelbagai permainan yang disediakan. Malah, anda boleh menikmati keindahan alam sambil menjamu selera dan menonton televisyen.
Jika anda bercadang bercuti bersama rakan-rakan atau hendak berbulan madu, tempat ni sangat sesuai. Jangan lupa dapatkan maklumat lanjut di https://www.kanopivilla.com. Harga yang ditawarkan bagi semalaman bermula dari RM204.

4. Penginapan kombinasi klasik dan moden di Fifty4Ferns
Tempat menarik di Janda Baik yang seterusnya adalah di Fifty4Ferns. Jika anda ada bajet lebih untuk bawa anak-anak bercuti atau berbulan madu, resort ini adalah antara pilihan yang terbaik. Walaupun harga penginapan bermula dari RM400, namun percayalah anda akan kagum melihat keunikan resort ini.
Dikelilingi pemandangan hutan yang menakjubkan dan udara yang nyaman, resort ini menyediakan 12 buah chalet. Dari luar chalet-chalet ini kelihatan seakan-akan senibina rumah Melayu tradisional. Namun jika melangkah kaki ke dalam, anda pasti terkesima melihat hiasan dalam yang moden kontemporari. Gabungan klasik dan moden ini memberi sentuhan yang menarik bagi resort ini.
Pelbagai kemudahan yang disediakan antaranya kolam renang, trek jogging, gelanggang serbaguna, jakuzi dan kafe. Hendak tahu maklumat lanjut? Sila lawat ke www.fifty4fernscom.

5. Bersatu dengan alam di Al Sakinah Eco Resort
Wah, apa pula yang menarik di resort ni? Dengar nama saja boleh gambarkan betapa dekatnya para penghuni dengan alam jika tinggal di resort ni. Memang betul-betul bersatu dengan alam, gambaran perasan yang tak boleh diluahkan.
Kalau anda kaki pancing, resort ini memang pilihan bijak. Kolam yang ada di sini sangat luas dan banyak pokok berbunga yang mengindahkan lagi suasana. Sambil memancing, anda boleh menikmati keindahan alam di depan mata.
Suasana di resort ini bagaikan anda sedang berada di sebuah rumah kampung di tengah-tengah hutan. Banyak kemudahan yang disediakan oleh pihak resort misalnya padang, dewan latihan dan sebagainya. Jadi tempat ni sangat sesuai untuk kem dan seminar.

Hendak cuba masakan kampung Pahang? Kafe di sini ada menyajikan masakan istimewa ini. Harga penginapan bagi semalaman bermula dari RM400. Untuk maklumat lanjut bolehlah ke https://alsakinahresort.boomer.co/.

6. Berkelah dan berkhemah di Riverside
Tempat menarik di Janda Baik yang seterusnya adalah Riverside. Riverside memberikan peluang untuk anda menikmati alam di tepian sungai. Seluas 3 ekar, di sini para pelancong boleh berkelah, berkhemah dan beriadah bersama-sama keluarga.
Oleh sebab kawasannya luas, Riverside boleh menampung seramai 500 orang pada satu masa di chalet dan padang yang disediakan. Harga chalet yang disediakan juga murah bermula RM130 dan boleh memuatkan lebih 3 orang di dalamnya.
Jika hendak menyewa pondok harian untuk beriadah sambil berkelah, anda hanya perlu bayar RM20 hingga RM30. Malah, ada juga disediakan pondok untuk bermalam dengan kadar sewa RM40 hingga RM80.
Jika hendak buat Hari Keluarga, anda boleh menggunakan padang rumput yang besar yang boleh memuatkan hampir 200 orang. Malah, pengunjung boleh menyewa alat bbq, pelampung dan sebagainya dengan kadar sewaan yang murah.
Untuk maklumat lanjut tentang tempat ini bolehlah ke www.riverside.com.my.

7. Menerokai keindahan flora dan fauna di Tanarimba
Resort ini berkonsepkan eko yang mendekatkan para pengunjung dengan alam sekeliling. Di Tanarimba, pengunjung boleh tinggal di rumah 3 tingkat yang dikenali sebagai Enderong Resort.
Terletak pada ketinggian 2000 kaki dari aras laut, tentunya pengunjung di sini akan berasa teruja untuk menjenguk kepala dari tingkap di bilik. Pastinya mata terpukau melihat hutan menghijau yang terbentang luas. Yang lagi menarik, Enderong House yang pernah memenangi anugerah seni bina pada tahun 2004, diperbuat daripada kayu. Tak dapat dibayangkan betapa seronoknya tinggal di sini.
Penginapan lain yang disediakan ialah Annexe Rooms, The Cottage dan lain lagi. Keindahan alam bersatu dengan seni bina yang klasik dan moden sangat mengujakan. Terdapat juga kemudahan kolam renang, pondok rehat, trek berjalan kaki dan sebagainya.
Harga yang ditawarkan bagi satu malam bermula dari RM530 dan untuk maklumat lanjut sila ke https://tanarimba.com.my.

8. Makan durian dan rambutan di Saujana
Tempat menarik di Janda Baik yang berikutnya adalah di Saujana. Jika anda hendak bercuti betul-betul seperti berada di kampung, mandi-manda di sungai, memancing ikan sambil makan rambutan dan durian, inilah tempatnya. Di Saujana, penginapan yang disediakan untuk keluarga besar atau datang dalam kumpulan yang besar.
Di sini hanya 2 buah tempat penginapan yang besar disediakan iaitu Chemperoh Villa dan Meranti Chalet. Bagi Chemperoh Villa, tempat ini boleh memuatkan seramai 20 orang penghuni dengan kadar sewa RM850 semalaman.
Manakala di Meranti Chalet, seramai 10 penghuni boleh tinggal di sini dengan kadar sewa RM500 semalaman. Di kedua-dua tempat penginapan ini tiada kafe disediakan, jadi para penghuni boleh masak sendiri menggunakan alatan yang dibawa dari rumah. Ada juga alatan dapur yang disediakan.
Yang paling best di sini, ada disediakan rumah atas pokok bagi kanak-kanak. Hebat kan? Jangan lupa ke www.saujanajandabaik.com untuk maklumat lanjut.

9. Makan BBQ sambil hidupkan unggun api di Tiarasa Escapes Glamping Resort
Resort yang dibuka kepada para pengunjung pada tahun 2018 ini memberikan pengalaman unik. Mana taknya, konsep di Tiarasa ialah menginap di khemah-khemah dengan tahap keselesaan seperti di hotel 5 bintang.
Di sini disediakan 26 buah khemah yang terletak berhampiran sungai. Jangan terkejut jika masuk sahaja khemah, anda terlupa yang anda tidak dilindungi kanvas saja. Anda macam betul-betul berada di dalam bilik hotel. Pintu khemah boleh dikunci, malah lantainya juga ada tiles. Menarik kan?
Ada pelbagai aktiviti yang boleh dijalankan di sini seperti mandi di sungai dan kolam renang, bbq dan banyak lagi. Malah pihak resort juga menyediakan pakej bbq di tepi kolam renang dan juga unggun api.
Kadar untuk menyewa bermula dari RM990 semalaman dan sewanya bergantung pada pakej yang diambil. Untuk keterangan lanjut sila ke https://www.tiaraescapes.com.

10. Main ATV sambil menginap di Bidaisari Resort
Tempat menarik di Janda Baik yang satu ini adalah Bidaisari Resort. Ia terletak lebih kurang 10km dari Genting Sempah iaitu dalam 17 minit perjalanan.
Apabila anda datang ke sini, jangan lepaskan peluang untuk mencuba salah satu aktiviti popular di sini iaitu menaiki ATV mengelilingi resort. Harga yang dikenakan bermula RM150 sehingga RM380 per ride. Seain itu, anda juga boeh bersantai-santai di tepi kolam renang dan juga di tepi sungai sambil menjamu selera.
Tambahan lagi, Bidaisari Resort turut menyediakan pakej untuk pelbagai jenis

Di mana lokasi Janda Baik?
Menurut Wikipedia, Janda Baik ialah sebuah perkampungan rezab Melayu yang terletak di Bentong, Pahang. Oleh sebab, Janda Baik terletak di lereng Banjaran Titiwangsa, maka tak hairanlah kawasan ini sejuk dan nyaman. Dengan suhu sekitar 23 hingga 28 darjah celcius, pastinya kesejukan menggigit tulang.
Ada apa dengan nama? Nama Janda Baik mungkin bawa konotasi yang tak sedap  didengar. Jangan menilai dengan nama saja. Pergi dulu, rasakan pengalaman luar biasa di sana. Anda mungkin tak akan lupa pengalaman berharga di sini. Tak hairan pula nanti, tiap kali cuti anda akan ke sini lagi.
Lebih menarik lagi, Janda Baik juga terkenal kerana udara segar yang tak tercemar. Kehidupan flora dan fauna yang masih terpelihara dengan baik. Di samping kehijauan hutannya menyegarkan mata. Malah, bunyi mergastua hutan seakan-akan menyambut kedatangan para pelancong ke sini. Air sungainya begitu jernih sehingga boleh nampak anak-anak ikan berenang ke sana ke mari. Dapat bayangkan tak?

Macam mana cara ke Janda Baik?
Untuk memudahkan anda yang merancang untuk bercuti ke sana, kami akan berkongsi cara untuk ke sana. Perjalanan ke Janda Baik ialah sejauh 40 km dari Kuala Lumpur. Jika melalui Lebuh Raya Karak – Kuantan, perjalanan memakan masa selama 45 minit. Manakala, dari susur keluar Genting Sempah, perjalanan ke Janda Baik ambil masa selama kira-kira 45 minit.

Akhir kata
Pasti anda dah dapat idea untuk menginap di mana selepas baca artikel ini. Semua konsep penginapan ada disediakan di Janda Baik. Nak cara kampung, macam di hotel 5 bintang, berkhemah dengan selesa dan macam-macam lagi.
Yang paling penting, sebagai pengunjung, jaga adab dan tatasusila apabila berada di tempat orang. Jagalah kebersihan tempat penginapan dan menjaga kemudahan yang disediakan dengan baik.
Malahan, jangan lupa menjaga dan memelihara flora dan fauna di sana untuk tatapan generasi akan datang. Jangan membuang sampah dan sisa bbq sesuka hati. Pastikan anda menguruskan kebersihan dengan cukup baik.
Diharapkan penulisan artikel ini memberikan anda panduan yang berguna. Jika ada maklumat yang terkini, sila kongsikan dengan kami. Kami sangat mengalu-alukan sebarang saranan dan teguran daripada para pembaca.
Semoga bermanfaat.


Home / Travel

7 Tempat Menarik di Serendah (Makan, Percutian & Penginapan)

Serendah adalah satu tempat yang jarang disebut sebagai satu lokasi pelancangan atau kawasan riadah di daerah Hulu Selangor. Serendah terletak di antara bandar Rawang dan Antara Gapi di daerah Hulu Selangor dan hanya 40 minit sahaja dari Kuala Lumpur. Tetapi tahukah anda sebenarnya terdapat banyak tempat-tempat menarik di Selangor yang boleh anda lawati atau sebagai agenda weekend gateway anda? Jom kita baca senarai tempat menarik di Serendah Selangor!
Tempat menarik di Serendah
1. Sekeping Serendah
Lokasinya betul-betul di tengah hutan dan sesuai dijadikan tempat percutian yang unik dan penuh dengan privasi. Konsepnya yang dekat dengan flora dan fauna dan sesuai untuk percutian singkat untuk menghilangkan stress di kota raya. Anda juga boleh membuat family gathering secara kecil-kecilan di tempat ini.

2. Tasik Kebun
Tempat ini menyediakan beberapa bilik penginapan keluarga berkonsepkan farmhouse. Terdapat juga beberapa unit chalet dan studio untuk keluarga bersaiz kecil. Sesuai dengan konsep penginapan keluarga, antara aktiviti yang boleh dilalukan disini adalah seperti hari keluarga, BBQ beramai-ramai di tengah malam, majlis perkahwinan ataupun majlis peribadi. Terdapat juga kolan renang yang luas yang menjadi daya tarikn bagi keluarga yang menginap. Kanak-kanak boleh mandi dengan riang di samping pengawasan ibu bapa.

3. Carpe Dium Orchard Home Serendah
Kawasan peranginan ini berkonsepkan rumah kampung moden yang dikelilingi oleh kebun buah-buahan seluar 18 ekar. Anda semestinya dapat menikmati udara yang segar dan nyaman di samping menikmati kemudahan seperti kolam renang 3 tingkat, kawasan BBQ, berbasikal, memancing, bermain ping-pong dan memetik buah di kebun. Lokasi ini sesuai untuk percutian keluarga dan lokasi yang romantic untuk berbulan madu. Namun, tiada wifi dan televisyen di sediakan dan anda boleh mengeratkan hubungan anda bersama keluarga tanpa sebarang gangguan.

4. Air Terjun Serendah
Air terjun Serendah merupakan tempat tumpuan bagi yang berkeluarga dan juga anak muda kerana lokasinya berdekatan ibu kota Kuala Lumpur iaitu lebih kurang 35km dari Kuala Lumpur malah senang dilawati dengan kereta & motosikal.   Di sini terdapat tapak perkhemahan, taman permainan untuk anak-anak  juga tandas untuk kegunaan orang awam. Parkir kereta juga disediakan. Namun anda perlu merancang masa yang sesuai kerana kawasan ini sentiasa dipenuhi dengan pengunjung terutama sekali pada cuti minggu dan cuti sekolah.

5. Telaga Tujuh Serendah
Telaga ini berusian lebih dari 100 tahun dan merupakan hasil tinggalan sejarah oleh pemerintah Inggeris. Ia juga mungkin antara khazanah tertua yang masih berdiri teguh di Serendah.
Lebih dikenali dengan nama Perigi Tujuh, kawasan rekreasi yang berlandskap bersih dan rapi itu boleh dikatakan antara lokasi wajib singgah bagi yang melawat Serendah.
Bukan sekadar beristirehat, Perigi Tujuh sebenarnya berkait rapat dengan asal-usul nama dan sejarah pekan yang terletak di daerah Hulu Selangor itu.

Dan bagi mereka yang ingin menjejak permulaan sejarah pekan Serendah, lokasi itu mungkin antara tempat terbaik untuk bermula.

6. Rojak Lebai Joe
Sesiapa yang tinggal di Serendah pasti amat sinonim dengan nama Rojak Lebai Joe. Perniagaan rojak ini bermula pada tahun 1995 di Serendah dan masih utuh malah amat terkenal hingga kini. Lebai Joe menggunakan spaghetti sebagai mee rojak dengan kuah rojak yang amat menyelerakan. Jika anda inginkan sesuaty yang kenyang dan pantas, maka rojak inilah pilihannya.

7. Nasi Ayam Traffic Light Sungai Choh
Warung Nasi Ayam ini terletak di persimpangan lampu isyarat utama Sungai Choh. Kedai makan ini sangat popular pada waktu tengahari. Sajian utama yang menajdi perhatian adalah Nasi Ayam yang dijual dengan harga berpatutan.

Tempat menarik di Selangor yang lain
Sebenarnya, ada banyak lagi tempat menarik di Selangor. Cuma terlalu panjang untuk kami senaraikan di sini. Jadi, jemput langkau artikel ini untuk dapatkan maklumat lengkap mengenai percutian di tempat-tempat lain secara lebih spesifik di negeri Selangor:
#1 Dalam Bahasa Melayu:

Sekinchan: Tempat menarik di Sekinchan
Shah Alam: Tempat menarik di Shah Alam
Kuala Selangor: Tempat menarik di Kuala Selangor

#2 Dalam Bahasa Inggeris:

Shah Alam: Things to do in Shah Alam
Banting: Things to do in Banting
Subang Jaya: Things to do in Subang Jaya

Akhir kata
Jadi jika anda inginkan ketenangan dari kesibukan bandar tetapi tidak jauh dari Kuala Lumpur, maka Serendah adalah tempat yang paling ideal untuk meluangkan masa bersama keluarga tercinta.

Selamat bercuti!


Home / Travel

Tempat Honeymoon di Malaysia (8 Lokasi Menarik Bulan Madu)

Di zaman pandemik Covid-19 ini, ramai yang kahwin tanpa ada apa-apa majlis. Jangan sedih. Tak ada kenduri pun tak apa. Janji boleh luangkan masa bersama. Izinkan kami kongsi tempat honeymoon di Malaysia yang romantis dan tenang. Tentu sekali tempat yang menarik, bagus, best dan murah (mengikut bajet).
Tak perlu ke luar negara
Persiapan untuk menjadi raja sehari bukanlah sehari dua sahaja. Malah, waktu yang diambil berbulan-bulan walaupun hari persandingan hanyalah beberapa jam sahaja.Setelah penat membuat persiapan serta melangsungkan hari perkahwinan, pasti pasangan pengantin baru tak sabar-sabar nak pergi honeymoon seperti yang dirancang.
Pastikan ia menjadi percutian terindah untuk kenangan bersama. Berbulan madu tak semestinya ke luar negara atau pun resort termahal yang di luar kemampuan kita.
Di Malaysia pun ada banyak tempat percutian untuk berbulan madu yang boleh kita kunjungi bersama yang tercinta. Izinkan kami berkongsi tentang tempat honeymoon di Malaysia yang bakal menjadi moment terindah dalam kehidupan anda.
Apa kita kita survey tempat-tempat menarik untuk berbulan madu di Malaysia?
Tempat honeymoon di Malaysia
Cipta memori terindah honeymoon anda di  tempat-tempat romantis untuk berbulan madu di Malaysia. Kami telah sediakan beberapa destinasi menarik untuk anda dan pasangan anda meluangkan masa-masa kualiti bersama dan mengeratkan lagi hubungan anda dan pasangan.
Honeymoon di Pulau Rawa ibarat bercuti di Maldives
Terletak 16 km dari Mersing, masih ramai yang tidak tahu kewujudan Pulau Rawa ini.

Percaya atau tidak, di pulau ini hanya ada 2 resort sahaja? Percayalah! Itu cukup membuktikan betapa aman damainya suasana di pulau ini.
Kehadiran pengunjung yang tidak ramai, resort 5 bintang yang selesa serta tidak dinafikan keindahan laut jernih ibarat kristal hijau terhampar pastinya cukup membuat hati tidak sabar untuk ke sana.
Makanan di resort sudah cukup sedap untuk anda buat pilihan. Lagipun, penduduk di Pulau Rawa ini memang tak ramai pun, maka kedai makan memang tiada. Tetapi rata-rata mereka yang pergi ke sana puas hati dengan makanan yang disediakan oleh pihak resort.
Banyak tempat menarik yang masih tidak tercemar oleh tangan manusia ada di sini. Banyaklah port hendak bergambar untuk disimpan jadi kenangan.

Kalau privasi dan kagum dengan keindahan pulau-pulau, Pulau Rawa pastinya tak akan mengecewakan detik manis honeymoon anda bersama si dia yang tercinta.

Tempat menarik untuk honeymoon ialah Pulau Mabul, Sabah
Pulau Mabul sangat terkenal di kalangan penyelam-penyelam profesional. Bukanlah bermakna hanya penyelam berlesen sahaja yang akan berpuas hati berada di sini.
Buat si merpati dua sejoli, Pulau Mabul menjanjikan satu pengalaman indah yang pasti tidak akan anda lupakan.

Pulaunya yang kecil mungkin akan membuat anda tak berat hati (atau kaki) untuk meluangkan masa berjalan mengelilinginya bersama pasangan tercinta. Pasir pantainya yang halus putih air lautnya yang jernih sehingga jelas kelihatan hidupan yang ada di dalamnya serta angin yang sentiasa menyapa lembut tentu membuatkan anda terus jatuh cinta berkali-kali di sini.
Di sebalik kemewahan yang tergambar di Pulau Mabul, ada perkampungan rumah air milik kaum Melayu Bajau yang pasti membuatkan anda tersentuh melihat kehidupan sederhana namun cukup membahagiakan mereka.

Hidupkan babak Crazy Rich Asian di The Blue Mansion, Pulau Pinang
Pulau Pinang adalah salah tempat honeymoon di Malaysia yang boleh anda luangkan bersama pasangan tercinta. Pelbagai aktiviti berdua boleh anda susun untuk kenangan bersama.

Jika mahukan kedamaian laut biru, singgah bermalam di Batu Feringgi. Kemudian, bolehlah ke bandar Georgetown yang terkenal dengan banyak mural-mural dinding menarik untuk anda bergambar dengan pelbagai gaya dan cara.
Makanan-makanan di Pulau Pinang juga memang tidak boleh dinafikan keenakannya. Sebut sahaja apa yang terlintas di fikiran, nasi kandar, cendol, asam laksa dan banyak lagi semuanya mudah didapati dan sedap-sedap belaka.
Untuk anda yang mempunyai sedikit simpanan lebihan, mungkin anda ingin bermalam di The Blue Mansion, hotel butik yang dijadikan salah satu tempat setting lakonan filem Hollywood ‘Crazy Rich Asian’. Setting hotel yang cantik ini pastinya membuatkan bulan madu anda sesuatu yang akan buat anda tak berhenti bercerita mengenainya. Kalau tak berkesempatan untuk bermalam pun, anda masih boleh datang untuk melawat sambil bergambar dengan membeli tiket lawatan yang boleh didapati di hotel.
Sekiranya anda ingin mencari tempat makan dan tempat menarik yang lain di Penang, boleh baca tempat best di Penang.

Pulau Langkawi, salah satu tempat honeymoon di Kedah, Malaysia yang indah
Berada di kepulauan Andaman, dikelilingi dengan pantai putih dan kejernihan biru hijau air laut, tidak syak lagi Pulau Langkawi menjadi salah satu tempat yang terbaik untuk berbulan madu.
Kalau mahukan kelainan selain daripada bergambar di pantai yang indah, anda juga tidak patut ketinggalan untuk merakamkan kenangan bulan madu di kehijauan sawah padi yang luas terbentang di Pulau Langkawi.
Pilihan hotel dan resort yang ada pun banyak dan mudah untuk anda buat pilihan mengikut bajet anda sendiri, samada mahu duduk di hotel mewah atau cukup sekadar hotel selesa tetapi murah.
Jangan lupa, bila di Langkawi, pergilah juga ke tempat-tempat bersejerah seperti ke Makam Mahsuri. Rasai kesejukan air terjun Telaga Tujuh. Luangkan masa dengan makan malam di atas dek Stardust BBQ Sunset Dinner Cruise, kalau anda bertuah, mungkin anda dapat menyaksikan kelibat ikan lumba-lumba.

Manjakan si dia di Avani Sepang Goldcoast Resort
Buat anda yang berada di bandaraya Kuala Lumpur dan mempunyai kekangan masa, bukan alasan untuk tidak berbulan madu.
Lari dari kesibukan kota dan check-in ke Avani Sepang Goldcoast Resort ini. Luangkan masa berdua di tempat yang penuh romantis ini.
Resort atas air ini menjanjikan keseimbangan buat mereka yang datang untuk berbulan madu. Banyak aktiviti yang boleh dilakukan seperti menjelajahi tapak pokok paya bakau, beriadah dengan sukan air yang ada, menikmati makan malam yang romantik berlatarbelakangkan lautan luas ciptaan Tuhan serta mengagumi persembahan tarian api. Untuk lebih asyik lagi, cubalah urutan tradisi Melayu yang ada di spa resort ini.
Ianya hanya terletak kurang 90 minit dari bandar Kuala Lumpur. Cuti bulan madu anda pasti tidak mengecewakan.

Bersyukur dengan nikmat mata apabila di Cameron Highland, tempat honeymoon #1 di Malaysia
Cameron Highland pasti menjadi salah-satu destinasi untuk berbulan madu sebagai pilihan pengantin baru, mahu pun pengantin lama.
Ia menawarkan pelbagai aktiviti menarik untuk anda berdua. Anda boleh menikmati teh segar di ladang teh yang ada, pelbagai jenis coklat di Avant Chocolate dan tentunya mencuba pelbagai jenis produk berasaskan strawberi. Anda juga boleh melawat Time Tunnel Museum, 3D Wall Art Studio serta Taman Agroteknologi Mardi. Akhir sekali, jangan lupa singgah ke Taman Lavender dan bersyukur dengan apa yang anda saksikan.
Di Cameron Highland, ada banyak hotel, resort dan homestay yang boleh anda pilih untuk penginapan di sana. Memandangkan anda sedang berbulan madu, mungkin anda boleh mencuba bilik yang  selesa dengan setting romantis seperti di Cameron Highlands Resort, The Lakehouse, The Smokehouse atau pun Planters Country Hotel. Layanan lima bintang serta kemudahan yang sangat tip-top, pasti meninggalkan memori anda semasa honeymoon.

Temui rahsia alam di Pulau Redang yang indah
Terserlah kehalusan pasir putih pantainya dan dihiasi dengan rimbunan pokok hijau yang segar membesar, Pulau Redang harus menjadi salah satu destinasi pilihan untuk berbulan madu. Keadaan persekitaran yang mendamaikan, ia pastinya membuat anda dan pasangan anda terpukau dengannya.
Banyak resort di Pulau Redang ini yang menjadikannya salah satu tempat honeymoon di Malaysia.  Banyak pakej penginapan romantis untuk berbulan madu disediakan untuk anda dan pasangan. Anda dan si dia boleh membeli pakej snorkeling, mana tahu untung nasib boleh berjumpa dengan ikan nemo. Anda juga boleh menyewa motosikal dan mengelilingi pulau berdua-duaan.
Jangan lupa, bila dah penat beriadah, luangkan masa di tepi pantai, menyaksikan terbenamnya matahari serta merakamkan kenangan indah itu bersama.
Memandangkan Pulau Redang ini terletak di perairan Laut China Selatan, pulau ini tidak boleh dikunjungi antara bulan November hingga Februari sebab musim monsun.

Dapatkan layanan istimewa di Pulau Pangkor
Berbeza dengan Pulau Redang, anda boleh merancang untuk berbulan madu di Pulau Pangkor ini bila-bila masa sahaja kerana ianya tiada musim monsun dan menjadikan salah satu tempat honeymoon di Malaysia yang menarik.
Selain dari aktiviti air seperti pulau-pulau lain, ada banyak lagi aktiviti lain yang boleh anda lakukan di Pulau Pangkor. Anda boleh mendapat pengalaman baru menarik pukat, pergi ke tempat pembuatan ikan masin serta melihat cara-cara pembinaan bot.
Tinggalan sejarah di Pulau Pangkor ini juga mengagumkan. Kota Belanda dan Batu Bersurat membuatkan anda berasa bangga dengan apa yang Malaysia kecapi hingga kini.
Pastinya anda ingin berdua-duaan di Coral Beach sambil menikmati angin Selat Melaka yang menenangkan. Kemudian, aturkanlah makan malam romantis untuk si dia. Ada banyak restoran yang mempunyai makanan yang sedap-sedap serta kawasan sekitaran yang romantis.
Sebenarnya ada banyaklah destinasi-destinasi menarik yang boleh anda kunjungi untuk berbulan madu. Bak kata pepatah English ‘It’s not the place, it’s the company’. Jika teman yang pergi bercuti bersama itu memang yang menggembirakan dan menenangkan hati, pastinya di mana pun pilihan destinasi akan meninggalkan kenangan manis yang berpanjangan.

4 tips untuk honeymoon yang romantis
Di sini kami kongsikan sedikit tips yang langkha-langkah yang boleh anda ambil supaya perjalanan dan masa yang anda luangkan untuk berbulan madu tambah lebih romantis.

Rancang honeymoon lebih awal

Jadikan hari ketibaan anda sesuatu yang tidak akan lupakan. Rancanglah sebaik-baiknya. Mungkin anda boleh meminta pihak hotel untuk menyediakan bilik penuh dengan taburan kelopak mawar untuk menyambut ketibaan anda.

Buat surprise

Bawa sesuatu yang tidak di dalam rancangan. Surprisekan pasangan anda dengan lilin harum dan speaker bluetooth yang dilengkapi dengan lagu-lagu romantis semasa bercinta.

Jangan lupa pakai mekap

Berdandan untuk makan malam romantis. Ambil masa untuk bersolek dan berdandan untuk si dia.

Berpakaian dengan selesa

Bawa pakaian yang selesa dan cantik, untuk pasangan anda.

Semoga percutian bulan madu anda menjadi satu kenangan terindah buat anda berdua.

Akhir kata
Diharapkan agar perkongsian tentang tempat honeymoon di Malaysia ini dapat memudahkan urusan anda dan pasangan untuk merancang tentang destinasi yang terbaik untuk anda meluangkan masa bersama.
Ingatlah cara pasangan anda melayan anda bergantung kepada cara anda melayan pasangan anda. Sekiranya anda melayan dengan baik dan lemah lembut maka pasangan anda akan melakukan yang sama kepada anda.
Kalau dah ada anak selepas honeymoon, baru boleh bawa ke tempat menarik untuk kanak-kanak pula satu hari nanti.
Semoga bermanfaat.


Home / Technology

redONE eWallet: Selfcare Login Online, Control Panel Agen

Jika anda pengguna talian telekomunikasi redONE, mungkin ada di antara anda pernah mendengar mengenai redONE eWallet. Tetapi bagi yang baru pertama kali mendengar tentangnya, adakah anda berminat untuk mengetahui lebih lanjut berkenaan redONE eWallet? Jika ya, terus membaca perkongsian artikel ini.
Harap maklum, redONE eWallet ini bukanlah antara eTunai Rakyat yang baru-baru diumumkan oleh kerajaan. Penyedia eWallet seperti TnG eWallet, Boost dan Grabpay tidak ada kena mengena.
Apa itu redONE?
redONE merupakan salah satu syarikat telekomunikasi di Malaysia. Ia merupakan satu talian telekomunikasi yang memberi peluang kepada individu yang disenarai hitam untuk membuka pelan pascabayar (postpaid).
Pakej prepaid dan postpaid
Seperti talian telekomunikasi lain, redONE turut menawarkan pelbagai tawaran pakej talian pascabayar dan prepaid bagi menarik minat pengguna.
Tetapi terdapat satu kelainan yang ditawarkan oleh redONE ini, di mana syarikat ini menawarkan peluang perniagaan dengan menjadi Penasihat Jualan redONE. Tetapi apa yang bagusnya tentang itu?
Menjadi Penasihat Jualan redONE memberikan anda peluang mendapat pelbagai kelebihan. Antara kelebihan yang ditawarkan adalah mengenai redONE eWallet. Kiranya jadi macam agenlah tugas anda apabila menjadi Penasihat Jualan.
Kelebihan menjadi agen redONE eWallet
Apabila anda sudah bergelar Penasihat Jualan redONE atau lebih glamor kalau disebut redONE Sales Advisor dikatakan terdapat beberapa komisen tetap dan kelebihan yang akan anda perolehi, antara:

Komisen 6%, penggunaan tiap bulan downline
Setelah berdaftar sebagai agen redONE, anda harus mencari prospek untuk berdaftar di bawah anda. Dari situlah anda menjana keuntungan.
Di mana setiap bulan anda akan mendapat komisen sehingga enam peratus untuk setiap penggunaan pelanggan di bawah anda, berdasarkan pelan yang diambil.

Komisen RM10, rekrut pengguna baru
Manakala sebagai Penasihat Jualan, setiap talian yang berjaya anda daftarkan, anda akan memperolehi komisen sebagai RM10.

Maksudnya di sini, jika anda berjaya menarik minat seramai sepuluh individu untuk berdaftar sebagai pengguna talian telekomunisi redONE, maka anda akan mendapat komisen berjumlah RM100, banyak bukan?
Semakin anda rajin mencari prospek, maka semakin tinggilah nilai komisen yang bakal anda perolehi.

Tambahan komisen 2%, guna redONE eWallet
Inilah redONE eWallet yang dimaksudkan. Dikatakan anda akan menerima tambahan dua peratus bagi setiap penggunaan pembayaran bil menggunakan eWallet anda.

Maksudnya di sini, jika menggunakan eWallet untuk membuat pembayaran bil talian telekomunikasi redONE mereka, akan akan mendapat dua peratus daripada hasil pembayaran. Ini tidak sama dengan komisen penggunaan tiap bulan.  Jadi tolong bayarkan bil pelanggan juga dapat komisen.
Sebagai Penasihat Jualan, anda mempunyai kelebihan untuk membuat pembayaran bil pascabayar redONE dan juga bil-bil utiliti lain. Menariknya setiap transaksi anda akan mendapat komisen. Bagaimana caranya?
Kami tidak pasti tentang keburukan menjadi redONE agen. Itu anda kena Google sendiri.

Cara check dan bayar bil redONE
Terdapat dua cara atau saluran untuk membolehkan anda mengakses kepada sistem pembayaran bil.

Memuat turun aplikasi redONE Partner App dari Google Play Store, atau
Laman web redONE eWallet (https://login.redone.com.my/OneLogin)

redONE Selfcare login, guna mobile app
Sebelum anda boleh mengikuti cara penggunaan yang bakal dikongsikan, terdapat satu perkara yang anda perlu tahu. Hanya individu yang berdaftar sebagai rakan kongsi; melalui redONE Partner App atau menjadi Penasihat Jualan redONE sahaja boleh menggunakan aplikasi ini.
Jadi jangan lupa mendaftar dengan agen sah berhampiran anda terlebih dahulu.

Selepas memuat turun aplikasi tersebut, pada bahagian ‘username’ dan ‘password’ anda perlu memasukkan ID anda dan kata laluan seperti mana anda login ke dalam sistem pendaftaran (ONE  login / mreg). Selepas anda berjaya untuk login masuk ke dalam aplikasi tersebut, pastikan anda menyemak nama dan butiran peribadi anda sebagai agen redONE.
Pada ‘sub-menu’ akan terdapat beberapa pilihan yang boleh anda lihat, seperti:

Pay Bill – Untuk pembayaran bil redONE pascabayar
Prepaid Reload – Menambah nilai terus kepada nombor prabayar
Pin Purchase Record – Rekod belian pin atau kod tambah nilai prabayar
Credit Transfer – Jual beli kredit eWallet antara agen
Transfer to Finance – Segala transaksi khas dengan redONE
Pay Utility Bill – Bayaran bil-bil utiliti semasa seperti ™ Unifi, Syabas dan sebagainya.
Top up eWallet – Tambah nilai kredit eWallet atas talian daripada akaun bank
Receipts – Resit bayaran
Customer Care – Kemudahan untuk bermesej atau live chat dengan pusat khidmat pelanggan redONE

redONE Control Panel login, melalui laman web
Kalau melalui laman web rasmi redONE, seperti yang dinyatakan di atas, anda boleh login dan terus memilih eWallet. Anda juga boleh menyelesaikan pelbagai transaksi atau pembayaran sama seperti penggunaan aplikasi redONE Partner App.
Dikatakan melalui laman web ini, aksesnya adalah lebih luar berbanding penggunaan aplikasi. Di mana agen boleh menyemak segalanya termasuk seperti penyata pembayaran komisen yang dikreditkan pada setiap kali transaksi dilakukan. Fungsinya dikatakan mudah dan senang untuk dilakukan oleh sesiapa.

Akhir kata
Rasanya dari segi fungsi, semua talian telekomunikasi adalah sama, masalah yang dihadapi juga sama;laju atau tidak liputan dan ada liputan pada kawasan tertentu ataupun tidak.
Tetapi redONE eWallet pastinya satu fungsi yang berbeza berbanding talian telekomunikasi lain. Jika anda rajin untuk mencari ahli, kenapa tidak mencuba, bukan? Boleh juga tambah duit poket.
Semoga bermanfaat.


Home / Travel

Cara Check In Air Asia

Kalau dah lama sangat tak terbang akibat pandemik COVID-19, izinkan kami refresh semula cara check in Air Asia.
Dah lama tak terbang di awan biru, mungkin akan timbul rasa nervous. Biasalah, mungkin tak ingat macam mana cara check in Air Asia. Jangan takut sangat.
Bertenang, teruskan membaca.
Cara check-in AirAsiaSedikit tentang check-inCara check in Air AsiaCheck in di kaunterCheck in guna aplikasi di telefon bimbitCheck in di kioskSelf web check-in onlineLokasi tempat menarik di MalaysiaAkhir kata
Sedikit tentang check-in
Check-in ialah proses di mana anda sebagai penumpang diluluskan untuk memasuki kapal terbang sebelum kapal terbang berlepas. Syarikat penerbangan biasanya menggunakan kaunter perkhidmatan yang akan dikendalikan oleh salah seorang staf mereka ataupun agen pengendalian untuk mengendalikan sesi check-in.
Check-in biasanya akan dijalankan dari 25 minit sehingga 2 jam bergantung kepada destinasi dan syarikat penerbangan. Syarikat penerbangan seperti Air Asia menyediakan pelbagai kemudahan supaya penumpang dapat check in dengan lebih mudah dan tepat pada masanya tanpa sebarang kesulitan.
Di bawah kita akan lihat beberapa cara yang anda boleh lakukan untuk check in penerbangan anda bersama Air Asia dengan lebih mudah.
Terdapat beberapa cara untuk check-in yang anda boleh gunakan:

Check-in di kaunter
Check-in menggunakan telefon pintar
Self Web check-in
Check-in di kiosk

Cara check in Air Asia
Check in di kaunter
Cara check in Air Asia yang ini adalah yang paling biasa digunakan oleh semua penumpang.

Anda hanya perlu pergi ke kaunter dan sediakan segala dokumen yang diminta oleh staf.
Setelah itu, boarding pass akan diberi kepada anda dan anda boleh check-in luggage anda yang akan dibawa bersama semasa penerbangan.
Pastikan anda pergi awal kerana kaunter check-in akan ditutup 60 minit sebelum waktu pelepasan

Check in guna aplikasi di telefon bimbit
Air Asia mobile check in tidak boleh dilakukan oleh:

Penumpang yang mengandung
Penumpang bersendiri yang berumur 16 tahun dan ke bawah
Penumpang yang sakit atau kurang sihat.
Penumpang kurang upaya (OKU)
Penumpang yang bersama dengan bayi.

Download dahulu aplikasi AirAsia di Google Play Store untuk Android, atau di App Store untuk iOS.
Kemudian, buka aplikasi AirAsia.
Tekan butang CHECK-IN. Semak sekiranya anda layak untuk membuat mobile check-in.
Kemudian, pilih lapangan terbang tempat anda berlepas, dan masukkan booking number anda.
Pilih nama yang anda ingin gunakan untuk check-in.
Ini adalah pilihan. Pilih tempat duduk yang anda mahukan (akan ada bayaran) serta buat penambahan untuk checked luggage ke dalam pakej tempahan anda, sekiranya anda ingin menambah ruang untuk bagasi. Kemudian, setelah selesai, download E-Boarding Pass anda atau gunakan 2D barcode.
Pada hari anda akan berlepas, bawa boarding pass  Sekiranya anda ada bagasi untuk check-in, letakkan di baggage drop-off counter. Jika tiada, terus ke kaunter untuk semakan dokumen, untuk mendapat pengesahan dokumen anda.

Check in di kiosk
Cara check in Air Asia yang kedua adalah menerusi kiosk Air Asia.

Pastikan anda mempunyai booking number ataupun flight itinerary
Dapatkan mesin kiosk ini selewat-lewatnya sejam sebelum berlepas.
Mula-mula, tekan sahaja di mana-mana bahagian di skrin untuk memaparkan menu.
Pada skrin, pilih bahasa yang anda ingin gunakan. Kemudian, tekan paparan butang Check-In.
Kemudian, tekan paparan butang Enter Booking Number.
Paparan kekunci akan tertera. Masukkan booking number anda.
Seterusnya, cahaya merah pada mesin kiosk akan menyala. Halakan barcode yang terdapat pada itinerary anda, 5cm jarak daripada sumber lampu.
Kemudian, maklumat itinerary anda akan tertera pada skrin. Sahkan maklumat yang tertera.
Seterusnya, kiosk akan mencetak boarding pass
Kemudian, pergi ke Document Check Counter untuk mengesahkan dokumen perjalanan anda.
Anda juga perlu meletakkan bagasi/barangan anda di Baggage Drop-Off Counter selewat-lewatnya sejam sebelum bertolak.
Check-in anda selesai.

Self web check-in online
Cara check in Air Asia yang ketiga adalah menerusi kiosk Air Asia.
Air Asia self web check in tidak boleh dilakukan oleh:

Penumpang yang mengandung
Penumpang bersendiri yang berumur 16 tahun dan ke bawah
Penumpang yang sakit atau kurang sihat.
Penumpang kurang upaya (OKU)
Penumpang yang bersama dengan bayi.

Cara check in air asia yang ini memerlukan anda untuk membuat self web check in yang dibuka 14 hari sebelum tarikh penerbangan anda.
Self web check in akan ditutup sejam sebelum pelepasan bagi penerbangan bukan AirAsia X (D7), manakala untuk penerbangan AirAsia X (D7), self web check in akan ditutup 4 jam sebelum pelepasan.

Anda perlu melayari laman web https://www.airasia.com/check-in/en/gb.
Anda akan tiba di laman untuk check in. Pada ruangan Departure City, masukkan bandar tempat anda berlepas bersama penerbangan anda. Misalnya, sekiranya anda berlepas dari KLIA2, pilih Kuala Lumpur.
Pada Booking number, masukkan booking number yang terdapat pada itinerary
Pada Surname (Last name), masukkan nama terakhir anda. Untuk yang bukan beragama Islam, anda perlu memasukkan nama keluarga anda. Bagi yang beragama Islam, cuma masukkan nama panggilan anda sahaja.
Tekan butang Search.
Kemudian, nama anda akan tertera di skrin. Tick pada kotak kecil di sebelah nama anda.
Kemudian, semak semula tarikh lahir anda dan juga negara anda mengikut kad pengenalan.
Tekan butang Continue.
Seterusnya, tekan butang Continue sekali lagi.
Pada laman seterusnya, akan ada penerangan mengenai barangan yang tidak boleh dibawa ke dalam kapal terbang. Tick pada kotak I have read and agreed to AirAsia’s Dangerous Goods Notice.
Tekan butang Continue.
Tunggu sebentar. Anda akan tiba di seksyen Add-ons.
Semak semula sekiranya anda ingin membeli bagasi tambahan di bahagian Checked Baggage. Bayaran akan dikenakan untuk tambahan bagasi dalam pakej.
Anda juga boleh mengubah tempat duduk anda di bahagian Seat. Bayaran tambahan akan dikenakan untuk menukar tempat duduk.
Setelah selesai, tekan butang Continue to pay.
Kemudian, anda akan tiba di seksyen Payment. Anda boleh membuat pembayaran dengan pelbagai cara iaitu Credit/debit card, Net banking untuk online banking, Wallet dan sebagainya bergantung kepada pilihan yang tertera. Ikuti segala arahan yang tertera untuk menyelesaikan pembayaran anda.
Setelah selesai pembayaran anda, anda akan tiba semula di laman web AirAsia. Di seksyen Boarding Pass.
Semak boarding pass
Akan tertera notification box untuk anda mengisi sedikit survey. Isi survey
Tekan butang Print untuk terus cetak boarding pass anda, atau tekan Download untuk cetak kemudian.
Bawa boarding pass, kad pengenalan/pasport dan Visa (sekiranya perlu) ke lapangan terbang.

Lokasi tempat menarik di Malaysia
Naik Air Asia, tak semestinya perlu pergi ke luar negara.
Jadi, dalam mempromosikan pelancongan domestik, kami ingin ambil kesempatan untuk berkongsi lokasi menarik di seluruh Malaysia. Setidak-tidaknya, dapat merancakkan lagi ekonomi tempatan.

Boleh rujuk pautan di bawah untuk tempat menarik di seluruh Malaysia mengikut negeri:

Kelantan: Tempat menarik di Kelantan
Penang: Tempat menarik di Pulau Pinang
Selangor: Tempat menarik di Selangor
Perak: Tempat menarik di Perak

Akhir kata
Kesimpulannya, pelbagai cara check in Air Asia yang anda boleh lakukan untuk penerbangan dan juga barangan anda. AirAsia menyediakan kemudahan kepada anda, jadi manfaatkannya sebaik mungkin. Rujuk kepada mana-mana staf yang bertugas sekiranya anda keliru dengan prosedur yang perlu dilakukan sebelum menaiki kapal terbang.
Pastikan anda melakukannya dengan segera supaya anda tidak terlepas penerbangan anda.
Semoga bermanfaat.


Home / Finance

Cara Kira ASB Loan (Fakta Tentang Pinjaman ASNB)

Amanah Saham Nasional Berhad (ASNB) bertanggungjawab menguruskan dana amanah terbesar di Malaysia. ASNB mengendalikan 12 jenis dana amanah seperti Amanah Saham Bumiputera (ASB), ASB 2, Amanah Saham Malaysia dan sebagainya. Namun begitu, perbincangan dalam artikel ini hanya memfokuskan tentang pinjaman ASB (ASB loan) dan bukannya perkhidmatan lain seperti simpanan ASB. ASB loan merupakan kemudahan pinjaman pelaburan yang merupakan salah satu perkhidmatan yang disediakan oleh ASNB. Ramai orang masih tak faham kebaikan ASB loan ni dan cara ia memberi pulangan. Untuk mengelak kekeliruan, penulisan artikel ini akan membincangkan tentang cara kira ASB loan dan senarai bank yang menjadi agen ASB loan.
Cara kira ASB loan
Cara Hendak Kira Dividen ASB Loan
Jika berasa susah hendak mengira sendiri dividen ASB loan, apa kata anda cuba mengiranya secara online di sini https://myrakan.com/misc/asb.php.
Pengiraan menggunakan kalkulator online ini hanyalah untuk anggaran sahaja. Misalnya kadar dividen 2018 ialah 6.50 seunit, maka kalkulator ini akan membuat pengiraan menggunakan anggaran ini sehingga tahun 2019.
Sekiranya anda berhasrat untuk melakukan loan bersama ASB, kami ada sediakan artikel tentang apa yang perlu anda ketahui sebelum anda mengambil ASB loan agar anda lebih bersedia.

Konsep ASB Loan
Mengapa dikatakan bahawa ASB loan berbeza dengan pinjaman di bank-bank perdagangan? Sebenarnya melalui ASB loan ini, kita boleh buat pinjaman pelaburan daripada agen-agen bank ASB terpilih.
Misalnya, jika hendak buat ASB loan sebanyak RM100,000, anda perlu membuka akaun ASB di bank tersebut. Anda tidak akan menerima wang pinjaman itu secara tunai. Ia akan digunakan oleh pihak bank untuk membeli sijil pelaburan ASB. Maksudnya, pembiayaan pelaburan akan dibuat oleh bank. Pihak bank akan membelikan sijil ASB daripada ASNB.
Namun, sijil itu bukan milik kita kerana kita sudah buat pinjaman. Sijil itu akan dipegang oleh pihak bank. Jadi, anda perlu bayar secara ansuran bulanan kepada pihak bank tersebut. Anda perlu tahu, ada bank yang akan mengenakan caj pengurusan dan dokumentasi. Dapatkan informasi yang lengkap dari bank yang hendak anda pinjam itu.

Siapa Yang Layak Buat ASB Loan?
Hanya kaum bumiputera sahaja yang layak iaitu Melayu, Pribumi Sabah dan Sarawak serta Orang Asli. Oleh itu, golongan yang disasarkan ini perlu merebut peluang yang diberikan.
Terdapat 2 akaun untuk ASB loan iaitu:

Akaun dewasa

Untuk mereka yang berumur 18 tahun dan ke atas sahaja

Akaun remaja

Ibu bapa atau penjaga yang sah boleh melabur bagi mereka yang berumur 18  tahun dan ke bawah serta mempunyai sijil kelahiran yang sah.

Berapakah Had Pelaburan ASB Loan?
Seperti mana juga bank, ASB juga ada menetapkan had pelaburan pinjaman. ASB hanya membenarkan had pelaburan sebanyak RM200,000 sahaja bagi akaun dewasa dan remaja.
Malahan, had pelaburan ini akan meningkat dengan pertambahan dividen, bonus, pindah milik pusaka dan sebagainya. Maksudnya, jika perolehan modal (keuntungan) anda sudah lebih RM200,000, ia tidak dikira sebagai had pelaburan.

Jika anda berminat untuk mendapatkan maklumat lanjut dan nasihat tentang pelaburan ASB anda boleh sahaja menghubungi pihak yang terlibat.

Saluran Untuk Membuat ASB Loan
Anda boleh menghubungi pihak yang berkenaan secara online atau berkomunikasi secara langsung melalui cara-cara berikut:

Secara online melalui portal myASNB di myasnb.com.my
Cawangan-cawangan ASNB di seluruh negara. Untuk tahu lebih lanjut tentang lokasi sila ke myasnb.com.my
Agen ASNB yang terpilih iaitu Bank Muamalat, Maybank, CIMB Bank, RHB Bank, Alliance Bank, Affin Bank, Bank Simpanan Nasional (BSN), AmBank dan Pos Malaysia.

Apa Keistimewaan ASB Loan Berbanding Simpanan Biasa?
Untuk memudahkan pemahaman, di sini penulis sertakan sekali jadual untuk membuat perbandingan simpanan biasa di bank dan ASB loan.
Andaikan jika Amir menyimpan sebanyak RM200 di Bank A dengan kadar dividen tahunan 8%. Manakala, Amid pula membuat ASB loan sebanyak RM40,000 yang diikat selama 30 tahun dengan bayaran bulan RM200. Kadar dividen ASB pada tahun itu ialah sebanyak 8%. Lihat jadual perbandingan di bawah.

Item
Amir (Simpanan Biasa Di Bank A)
Amid (ASB Loan)

Bayaran bulanan
RM200
RM200

Jumlah tahun pertama
RM200 x 12 = RM2,400
Pinjaman tersedia RM40,000

Keuntungan hujung tahun
RM2,400 x 8% = RM192
RM40,000 x 8% = RM3,200

Selepas 30 tahun
(RM2,400 x 30) + (RM192 x 30) = RM77,760
RM40,000 + (RM3,200 x 30) = RM136,000

Jika bayar guna keuntungan
–
RM3,200 – (RM200 x12) = RM800

Jika masih keliru, baca penerangan ini untuk memudahkan anda lebih faham tentang ASB loan.
Setiap bulan, Amir akan membuat simpanan di Bank A sebanyak RM200. Selepas setahun, wang simpanan berserta dividen yang diperoleh hanya RM192. Berbeza pula dengan Amid yang buat ASB loan sebanyak RM40,000 dengan jumlah bayaran yang sama iaitu RM200.
Dengan adanya pinjaman tersedia sebanyak RM40,000 dalam akaun ASB Amid, nilai itu akan memberi pulangan tambahan sebanyak RM3,200 setiap tahun.
Apa yang lebih menarik, Amid boleh membuat bayaran pinjaman menggunakan hasil dividen yang diperolehnya. Jimat duit simpanan setiap bulanan.

Contoh Jadual Pembayaran
Seperti yang telah diterangkan di atas, ASB telah melantik beberapa bank untuk menjadi agen ASB loan. Oleh itu, kadar bayaran bulanan bagi setiap bank kemungkinan tidak sama. Lihat contoh jadual pembayaran Maybank di bawah.
Rujukan: (https://www.maybank2u.com.my/iwov-resources/pdf/personal/loans/investment/ASB-Repayment.pdf)
Sebelum membuat ASB loan, lihat kemampuan kewangan anda dahulu. Kalau mampu, bolehlah ambil pinjaman pelaburan RM50,000 dan ke atas. Jika berasa tidak mampu hendak bayar setiap bulan dan jangka masa yang panjang, anda cubalah bertahan selama setahun atau 2 tahun. Selepas itu, gunakan dividen ASB untuk anda buat bayaran bulanan untuk tahun yang seterusnya.
Misalnya jika anda ada baki wang yang tidak diguna selepas tolak bersih segala keperluan bulanan sebanyak RM300, anda boleh buat pinjaman sebanyak RM25,000 dan dibayar semula selama 9 tahun. Bayaran bulanan yang dikenakan ialah RM298.
Jika tidak kisah untuk bayar lebih lama, anda boleh buat pinjaman RM50,000 dan bayar semula selama 27 tahun. Bayaran bulanan ialah RM296.

Cara Tamatkan ASB Loan
Kadangkala anda mungkin rasa terbeban untuk membuat bayaran bulanan apabila komitmen semakin bertambah. Contohnya pertambahan ahli keluarga, diberhentikan kerja, sambung belajar, bisnes merudum dan sebagainya.
Jika anda hendak tamatkan ASB loan sila ke bank yang anda buat urusan pinjaman dengan membawa MyKad dan nombor akaun pinjaman. Anda perlu mengisi borang yang disediakan. Dalam masa beberapa bulan, anda akan mendapat baki pinjaman selepas ditolak kos yang terlibat.
Malah, anda juga perlu mendapatkan maklumat lengkap tentang sebarag caj dan tunggakan lain.
Sebelum menamatkan ASB loan, anda boleh membuat anggaran baki pinjaman (cash value) yang bakal anda dapat. Ini hanyalah anggaran sebelum anda membuat keputusan untuk menamatkan pinjaman ini. Caranya ialah:

Muat turun aplikasi Financial Calculator di telefon bimbit di Google Play (Android) atau App Store (iOS).
Masukkan maklumat jumlah pinjaman, kadar faedah, tempoh pinjaman dan mula kira.
Tekan butang ‘AMORTIZATION”
Taip tempoh yang dipilih untuk tamatkan pinjaman
Lihat jumlah ‘BALANCE’
Kira jumlah ‘LOAN – BALANCE’

Akhir Kalam
Walau kadar dividen ASB telah merudum pada tahun 2029, namun pelaburan menggunakan ASB adalah pilihan yang bijak. Ia boleh menjadi alat untuk memaksa kita menyimpan dalam jangka masa yang panjang secara berdisiplin.
Anda boleh baca banyak teknik untuk membuat pelaburan ASB di Internet. Pelbagai teknik yang dikongsikan untuk panduan pembaca. Yang paling penting, buat ASB loan ikut kemampuan sahaja. Jangan membebankan diri sehingga mengambil keputusan drastik untuk menamatkannya bila rasa tidak mampu.
Moga penulisan ini memberi gambaran yang jelas tentang ASB loan. Jika ada penambahan maklumat, sila beri maklum balas. Andai ada kesilapan dari segi fakta, kami mengalu-alukan sebarang teguran.
Semoga bermanfaat.


Home / Travel

11 Tempat Menarik di Johor (Makan, Percutian, Penginapan)

Di manakah tempat menarik di Johor? Susah mahu jawab soalan ini. Kenapa? Ini kerana Johor ada kesemuanya.
Ada tempat makan menarik, tempat makan best untuk seafood yang sedap, lokasi mandi dan macam-macam lagi. Pasti akan menjadi memori untuk satu percutian menarik bersama anak-anak. Jika anda bukanlah orang yang terlalu kaya hingga boleh masuk Legoland setiap cuti sekolah, boleh berkunjung ke tempat-tempat ini.
Untuk senarai lokasi yang lebih spesifik mengikut daerah dan tempat-tempat menarik, jemput baca berkenaan Muar, Kluang, Desaru dan macam-macam lagi.
Tempat menarik di Johor
1. Tan Hiok Nee Heritage Street, Johor Bahru
Tempat menarik di Johor yang percuma yang tak ramai orang Melayu tahu ialah Tan Hiok Nee Heritage Street.
Di kawasan Tan Hiok Nee Heritage Street ini, ia menempatkan bangunan lama yang sangat terkenal iaitu Red House Building.
Pada mulanya, Red House Building yang sangat menarik perhatian pelancong dengan warnanya yang terang ini, dimiliki oleh sebuah keluarga berbangsa India.
Ia merupakan sebuah rumah kedai yang didirikan sebelum zaman peperangan lagi. Jadi, ia telah berdiri teguh selama beratus tahun dan  mempunyai sejarah yang sangat panjang.
Apabila jalan yang menempatkan bangunan ini dijadikan jalan bersejarah, bangunan lama ini telah dicat semula dengan warna merah dan putih dan dijadikan sebagai salah sebuah bangunan warisan di sepanjang jalan tersebut.

Perabot di dalam bangunan ini juga menarik perhatian ramai menjadikannya menjadi tempat pilihan bagi mengadakan pelbagai majlis keramaian dan kebudayaan.
Bagi sesiapa yang mempunyai Instagram, tempat ini sangat sesuai untuk dijadikan latar belakang.

2. Desaru Fruit Farm, Kota Tinggi
Tempat menarik di Johor yang percuma ini, iaitu Desaru Fruit Farm terletak di Kota Tinggi, Johor. Tidaklah terlalu jauh, kira-kira 40km dari Johor Bahru.

Ia menempatkan lebih 100 pokok tropika dan sayur-sayuran. Inilah yang membuatkan para pengunjung tak henti-henti berkunjung ke sini untuk menikmati sendiri kesegaran buah-buahan dan sayur-sayuran yang ditanam di sini .
Bagi peminat tegar buah-buahan, food fiesta dan seafood buffet adalah masa yang dinanti-nantikan untuk berkunjung ke sini.
Antara aktiviti yang boleh dilakukan di sini adalah lawatan harian, kemudahan perkhidmatan feri dan lawatan waktu malam.

3. Masjid Sultan Abu Bakar, Johor Bahru
Masjid Abu Bakar dibina oleh Bapa Pembangunan Moden Johor iaitu Almarhum Sultan Abu Bakar. Masjid yang tersergam indah ini siap dibina sepenuhnya pada tahun 1900 selepas 8 tahun proses pembinaannya dijalankan.
Ia boleh menempatkan 2000 jemaah pada satu-satu masa. Gaya Victoria menjadi inspirasi dalam seni bina masjid ini.
Walaubagaimanapun, kita boleh melihat percampuran pelbagai gaya pada struktur binaannya.
Pada hari ini, Masjid Sultan Abu Bakar tersenarai sebagai tempat bersejarah di bawah penyeliaan Jabatan Muzium dan Antikuiti.

4. Pasar Karat, Johor Bahru
Pasar Karat yang terletak di Johor Bahru merupakan sebuah pasar malam yang menawarkan pelbagai jenis barangan termasuk koleksi antik serta produk terkini seperti pakaian, makanan, beg, kasut serta aksesori gajet.
Ramai pengunjung dari dalam dan luar negara memilih untuk berkunjung ke Pasar Karat pada setiap malam kerana kedudukannya di tengah-tengah bandar memudahkan mereka untuk ke sana.
Tambahan lagi, pasar malam ini dibuka seawal pukul 6 petang hingga pukul 2 pagi.

Pengunjung tidak putus-putus meluangkan masa di sini untuk mencari barang keperluan walaupun pada hari minggu, apatah lagi pada hujung minggu.

5. Puteri Harbour, Johor Bahru
Puteri Harbour mendapat jolokan sebagai permata Iskandar Puteri apabila mendapat anugerah sebagai destinasi pelancongan yang bertaraf dunia.
Suasananya sangat romantik, sesuai menjadi tempat untuk berehat dan bersantai seisi keluarga. Puteri Harbour juga menempatkan taman tema terkenal seperti Sanrio Hello Kitty Town dan Thomas Town yang menjadi kegilaan anak-anak.
Cuma dua tempat ini berbayar. Jika tidak masuk dan berlegar-legar di sekeliling kawasan Puteri Harbour, percuma sahaja.
Terdapat juga banyak tempat makan sepanjang Marina Walk.
Lokasinya juga sangat strategik kerana terletak berhampiran dengan Legoland Malaysia, Johor Premium Outlet dan Mall of Medini.

6. Taman Botani Johor, Batu Pahat
Taman Botani Johor pula terletak di Batu Pahat, Johor. Kedudukannya terletak di kawasan bekas tapak pelombongan bauksit yang membentuk Tasik Sri Medan.
Taman rekreasi ini menjadi tarikan kerana suasananya yang cantik dan bersih. Sangat sesuai untuk mereka yang ingin meluangkan masa untuk menenangkan fikiran.
Sekarang, Taman Botani Johor semakin popular sehingga menjadi tempat tumpuan para jurugambar untuk mengadakan sesi fotografi termasuklah fotografi perkahwinan.
Tempat ini juga pernah menjadi tempat penggambaran filem terkenal iaitu Puteri Gunung Ledang.

7. Galeri Darurat Bukit Kepong, Muar
Galeri Darurat Bukit Kepong terletak di daerah Muar.
Bangunan yang dijadikan galeri ini berasal dari bangunan balai polis baru yang dibina setelah balai polis yang lama dikepung dan dibakar oleh lebih kurang 180 orang pengganas komunis.
Seramai 17 polis yang mati dibunuh dalam kejadian pada 23 Februari 1950 itu.
Bukan itu sahaja, pengganas komunis turut membakar kediaman polis dan 2 orang wanita dan kanak-kanak antara mangsa dalam tragedi tersebut.

8. Tanjung Emas, Muar
Percutian menarik untuk yang tidak biasa di Johor ialah Tanjung Emas.
Tanjung Emas adalah tarikan utama pengunjung yang berkunjung ke Muar, Johor. Kawasan ini dijaga dengan sangat rapi dan dilengkapi dengan landskap yang sangat cantik.
Ia mengelilingi sebuah padang golf yang luar. Pada waktu pagi dan petang, Tanjung Emas yang bersambung dengan
Tanjung Ketapang dipenuhi oleh orang ramai yang berjogging dan bersenam di trek larian yang disediakan.
Kawasan perairannya menjadi tempat pilihan orang ramai untuk melihat pemandangan matahari terbenam. Ada ketikanya, terdapat banyak program dan ekspo diadakan di kawasan dataran di situ.
Jangan terkejut jika anda nampak ada orang bersarapan pagi dengan sate di sini. Normal bagi orang Muar. Jemput lihat senarai penuh tempat menarik di Muar yang anda boleh lawati.

9. Danga Bay, Johor Bahru
Tempat menarik di Johor yang seterusnya ialah Danga Bay. Rasanya, tidak lengkap jika ke Johor Bahru jika tidak singgah ke sini. Jika tidak singgah sekalipun di tempat-tempat sekitar sini, menjejakkan kaki sahaja sudah cukup.
Danga Bay berasal daripada Pantai Lido yang terletak di tepi selat, yang menawarkan pemandangan yang sangat cantik dan menarik untuk santapan para pengunjung.
Sepanjang kawasan Danga Bay, terdapat banyak restoran dan kedai menjual kerepek dan asam yang membolehkan para pengunjung makan-makan dan sambil menikmati udara tepi pantai di situ.
Yang menarik lagi, terdapat juga taman permainan ala-ala taman tema untuk orang dewasa dan kanak-kanak di Danga Bay ini.

10. Kolam Air Panas Sungai Gersik, Muar
Tempat best di Johor yang percuma, iaitu satu destinasi untuk mandi yang berada di luar Johor Bahru ialah Kolam Air Panas Sungai Gersik.
Agak sukar juga untuk beritahu, samada tempat ini berada dalam daerah Muar atau Batu Pahat.
Jarak dari bandar Muar ialah 30km.
Sebaliknya, Kolam Air Panas Sungai Gersik yang terletak di daerah Muar ini pula, berdekatan dengan Pekan Parit Jawa, dalam daerah Batu Pahat, yang jaraknya lebih kurang 15km.
Apa-apapun, abaikan sahaja. Yang penting, dapat beristirehat bersama keluarga.
Airnya yang bersuh 60-70 darjah selsius dikatakan baik untuk kesihatan.
Di sini terdapat beberapa buah kolam air panas yang boleh dikunjungi secara percuma oleh orang ramai menyebabkannya sentiasa didatangi  oleh pengunjung terutamanya pada hujung minggu.
Selain itu, di sini juga terdapat dewan untuk mengadakan program seperti seminar dan juga kawasan untuk program perkhemahan.

11. Kacang Pool Haji, JB
Satu-satunya makanan yang tak ada di mana-mana negeri lain di Malaysia ialah Kacang Pool Haji.
Ia adalah satu menu sarapan pagi yang ringkas dan lengkap dengan goyangan telur masuk separuh yang sangat sedap.
Tambahan lagi, disajikan dengan roti bakar tebal yang boleh dicicah dengan kuah.
Pasti mahu lagi.
Jika ingin tahu tempat makan best di Johor Bahru yang lain, boleh ikuti page Tempat MAKAN BEST & MENARIK di Facebook.

Akhir kata
Percutian yang menarik tidak semestinya memerlukan modal yang tinggi. Masa berkualiti bersama keluarga atau kawan-kawan adalah sesuatu yang lebih bermakna.
Sebenarnya ada banyak lagi pulau, pantai, hotel, makanan sedap dan best di Johor. Kami akan kongsikan pada masa akan datang.
Semoga perkongsian tentang tempat percutian best di Johor ini dapat memberikan anda idea untuk merancang cuti yang akan datang.
Semoga bermanfaat.


Home / Finance

Cara Keluarkan Duit Tabung Haji (Di Kaunter, ATM & Online)

Ada yang menyimpan di Tabung Haji sebab memang mahu pergi haji. Namun, tidak dapat disangkal, ada yang simpan duit di Tabung Haji sebagai alternatif dari bank. Ini kerana zakat sudah dibayar sekali. Berbanding dengan ASB, penyimpan tidak perlu bayar zakat selepas dapat dividen. Soalnya, apabila tarikh keluar dividen diumumkan, ramai akan tercari-cari cara keluarkan duit Tabung Haji.
Walau bagaimanapun, untuk memudahkan urusan, anda perlu buka akaun Tabung Haji online terlebih dahulu.
Maka, izinkan kami berkongsi.
Langkau artikel ini untuk baca cara daftar Tabung Haji melalui Maybank2u.
Langkau juga artikel ini untuk mengetahui cara masukkan duit Tabung Haji.
Rukun Islam kelima
Menunaikan haji merupakan rukun kelima yang terkandung dalam Rukun Islam. Haji tu sendiri merupakan suatu ziarah suci yang dilakukan oleh umat Islam seluruh dunia ke Makkah di Arab Saudi setiap tahun dan merupakan yang terbesar di dunia.
Menunaikan haji ini adalah wajib dilakukan sekurang-kurangnya sekali dalam seumur hidup bagi mereka yang berkemampuan mengerjakannya. Haji melambangkan perpaduan dan persaudaraan dalam kalangan Muslim serta suatu bentuk penyerahan jiwa kepada Allah SWT. Ia dilakukan pada 8 hingga 12 hari bulan Zulhijjah, yang juga merupakan bulan terakhir dalam takwim Islam.
Dari segi syarak, haji membawa maksud mengunjungi rumah Allah SWT dalam bulan-bulan haji atas sebab melakukan pekerjaan seperti wukuf di padang Arafah, sa’i dan sebagainya menurut syarat-syarat dan rukun-rukun tertentu dengan niat mendapat haji yang mabrur (haji diterima oleh Allah SWT dengan syarat niat menunaikan haji hanyalah kerana Allah SWT).

Menyimpan untuk menunaikan Haji
Dalam Islam, banyak jenis persediaan yang perlu dilakukan terutama dari segi persiapan awal mental dan rohani, supaya pemergian kita ke tanah suci benar-benar dapat menyucikan jiwa dan menguatkan akidah. Antaranya:

Perbetulkan iktikad dalam memaknakan lafaz syahadah
Ikhlas niat dan muhasabah diri
Taubat nasuha
Hindari riak
Memahami sifat mahmudah dan mazmumah
Tawakal

Selain daripada yang di atas, persediaan daripada segi kewangan juga amat penting untuk memastikan kita benar-benar dapat pergi menunaikan haji. Jujur, bukan semudah yang anda sangka jika anda ingin menunaikan haji. Anda perlu mengeluarkan kos untuk menunaikan haji, kerana anda perlu menjelajah ke negara orang. Kosnya juga bukanlah murah, jadi anda perlu membaut perancangan lebih awal sekiranya anda betul-betul bersedia untuk menunaikan haji. Adalah lazim untuk kita menyimpan wang secukupnya untuk memastikan niat kita berjaya.  Mungkin hakikat yang kita perlu telan adalah kos tinggi untuk menunaikan ibadah suci ini. Malahan, statistik yang diperoleh daripada syarikat AIA juga menyatakan bahawa kos pelaburan untuk menunaikan haji boleh mencecah sehingga RM 10,000 seorang. Mungkin mudah untuk dikatakan bahawa kita perlu menabung dari awal untuk mengumpul jumlah tersebut, akan tetapi dengan komitmen kepada diri dan keluarga, agak sukar untuk mengumpulnya, ditambah pula dengan ekonomi pada zaman kini. Oleh hal yang demikian, anda perlu mengambil langkah alternatif untuk mengumpul wang berjumlah lima angka ni, iaitu dengan membuka akaun Tabung Haji.
Lembaga Tabung Haji
Tabung Haji (TH) ialah singkatan bagi “Lembaga Tabung Haji” atau LTH. Sebelum ini, TH dikenali sebagai “Lembaga Urusan dan Tabung Haji” atau LUTH di Malaysia, di mana ia berperanan untuk menguruskan perjalanan jemaah haji dari Malaysia pergi ke Makkah pada setaip tahun. TH sentiasa memainkan peranan sebagai sebuah institusi kewangan yang memastikan perjalanan operasi haji berjalan lancer dan efisyen. Ditubuhkan pada tahun 1969 hasil daripada gabungan Perbadanan Wang Simpanan Bakal-bakal Haji bersama dengan Pejabat Urusan Hal Ehwal Haji, TH ditubuhkan di bawah Akta Lembaga Urusan dan Tabung Haji 1969. Antara tujuan utama TH diwujudkan termasuklah:

Membolehkan orang-orang Islam menyimpan secara beransur-ansur bagi memenuhi perbelanjaan menunaikan fardhu haji atau lain-lain perbelanjaan bermanfaat
Membolehkan orang-orang Islam melalui wang simpanan mereka, mengambil bahagian yang lebih berkesan di bidang penanaman modal melalui cara yang halal di sisi Islam
Memberi perlindungan, pengawalan dan kebajikan kepada jemaah haji yang menunaikan fardhu haji dengan mengadakan pelbagai kemudahan dan perkhidmatan

Atas kesedaran terhadap perkembangan di negara kita serta seluruh dunia, akta baru Tabung Haji iaitu Akta Haji 535, Akta Lembaga Tabung Haji 1995 dikuatkuasakan, memansuhkan akta lama dan menggantikan nama Lembaga Urusan dan Tabung Haji kepada Lembaga Tabung Haji pada 28 Ogos 1997, serta huruf TH diperkenalkan sebagai singkatan kepada Tabung Haji.

Simpanan Tabung Haji
Akaun simpanan Tabung Haji hanya dibuka untuk warganegara Islam, dan boleh dibuka dengan modal serendah RM10 sahaja. Simpanan di TH adalah berdasarkan konsep Wadi’ah Yad Dhamanah (Simpanan dengan Jaminan). Ia adalah patuh syariah serta dijamin sepenuhnya oleh Kerajaan Malaysia. Konsep ini mewujudkan suatu bentuk kontrak yang membolehkan pendeposit iaitu anda menyimpan wang dan TH sebagai penjaga (custodian) bersetuju untuk menjaga wang tersebut.
Apabila anda menyimpan wang di Tabung Haji, tiada had jumlah simpanan dikenakan. Selain itu, simpanan boleh dibuat menggunakan wang tunai, cek, pindahan dana atau kaedah-kaedah berikut:

Kaunter Perkhidmatan TH (Ibu Pejabat dan Pejabat Cawangan)
Kaunter Mudah Alih TH
Potongan Gaji
Perbankan Elektronik dan Internet
Kaunter Perkhidmatan Rakan Strategik
Ejen Kutipan

Di samping itu, simpanan Tabung Haji anda juga dikecualikan daripada bayaran cukai. Malahan, simpanan anda tersebut telah dibayar zakat sebanyak 2.5%. Ini bermakna anda tidak perlu mengeluarkan sendiri 2.5% daripada jumlah simpanan anda untuk dijelaskan zakat kerana Tabung Haji telah menguruskannya.
(Apabila seseorang Muslim mempunyai jumlah simpanan yang cukup nisab (jumlah) dan haul (tempoh), maka diwajibkan ke atasnya untuk mengeluarkan zakat simpanan sebanyak 2.5% daripada jumlah simpanan tersebut)

Cara keluarkan duit Tabung Haji
Tahukah anda? Anda boleh juga mengeluarkan duit Tabung Haji anda pada bila-bila masa. Ada kalanya, anda perlu menggunakan sejumlah wang yang banyak untuk melakukan sesuatu perkara yang penting, dan mungkin pada ketika itu, baki simpanan anda di bank lain tidak mencukupi.
Dalam hal inilah simpanan Tabung Haji anda memainkan peranannya. Mengikut peraturan yang telah ditetapkan oleh Lembaga Tabung Haji, had maksimum pengeluaran tunai ialah RM10,000. Pengeluaran bukan tunai melebihi RM10,000 hanya boleh dilakukan di Ibu Pejabat TH dan Pejabat Cawangan TH melalui cek / Pindahan Telegrafik.
Bagaimana cara untuk mengeluarkan duit Tabung Haji anda? Sebenarnya ada beberapa cara untuk mengeluarkan duit daripada Tabung Haji anda, dan ia boleh dilakukan secara di  luar talian atau di dalam talian (offline & online)

Cara keluarkan duit Tabung Haji secara offline
Jika dahulu, transaksi duit Tabung Haji dilakukan dengan menggunakan Buku Akaun Simpanan Tabung Haji yang boleh didapati apabila anda membuka akaun Tabung Haji.
Walau bagaimanapun, servis ini telah dimansuhkan pada Jun 2019. Seperti yang dinyatakan tadi, anda perlu hadir ke kaunter di Ibu Pejabat TH atau Pejabat Cawangan TH untuk melakukan transaksi. Cuma, kini proses ini menjadi lebih mudah kerana anda hanya perlu membawa kad pengenalan sahaja untuk melakukan transaksi.

Cara keluarkan duit Tabung Haji di kaunter Tabung Haji

Bawa kad pengenalan (MyKad)
Isi borang
Tidak perlu bawa buku
Mulai tahun 2019 juga, anda tidak boleh kemaskini buku Tabung Haji.
Pihak kaunter akan mencetak penyata ringkas
Had maksimum pengeluaran tunai di kaunter Tabung Haji ialah RM10,000 (Sama juga seperti di Bank Islam dan Bank Rakyat)
Pengeluaran bukan tunai melebihi RM10,000 hanya boleh dilakukan di Ibu Pejabat Tabung Haji dan Pejabat Cawangan Tabung Haji melalui pindahan telegrafik.

Selain itu, terdapat beberapa contoh yang anda boleh gunakan, seperti di Bank Rakyat. Di Bank Rakyat, anda boleh melakukan transaksi ini secara offline dengan beberapa cara:
Cara keluarkan duit Tabung Haji di kaunter Bank Rakyat

Anda bawa bersama kad pengenalan anda ke kaunter dan beritahu kepada pegawai yang bertugas bahawa anda ingin mengeluarkan wang dalam Tabung Haji anda
Ikuti segala arahan daripada pegawai yang bertugas sehinggalah wang tersebut dapat dikeluarkan

Di Automatic Teller Machine (Mesin ATM) Bank Rakyat

Pergi ke mana-mana mesin ATM Bank Rakyat dan pastikan mesin tersebut dapat mengeluarkan resit
Masukkan kad debit Bank Rakyat dan masukkan nombor pin
Pilih ‘Pengeluaran Wang’
Pilih ‘Tabung Haji’
Pilih nombor akaun Tabung Haji anda
Masukkan jumlah yang dikehendaki
Pilih ‘Ya’ untuk mendapatkan resit urus niaga

Cara link Tabung Haji dengan Bank Rakyat
Akan tetapi, sebelum anda boleh mengeluarkan duit Tabung Haji di mesin ATM, anda perlu memastikan bahawa akaun Tabung Haji anda telah link dengan kad debit Bank Rakyat anda.
Caranya ialah:

Masukkan kad debit anda
Masukkan nombor pin anda
Pilih Menu ‘Lain-lain’
Pilih Menu ‘Teruskan’
Pilih Menu link ‘Akaun/Pendaftaran TH
Pilih menu link ‘Akaun Sendiri’
Masukkan no akaun TH anda

Untuk pengetahuan anda, proses transaksi pengeluaran duit di akaun TH serta proses linking akaun TH anda dengan kad debit (ATM) adalah sama dengan jenama bank yang lain seperti Maybank, CIMB dan juga Bank Islam, yang juga merupakan rakan strategic TH.

Keluarkan duit Tabung Haji secara online
Selain daripada transaksi di kaunter cawangan TH, kaunter cawangan bank serta di mesin ATM, anda juga boleh melakukan transaksi ini secara atas talian atau online. Pertama sekali, anda perlu membuat akaun perbankan internet/atas talian (online banking) di mana-mana laman web rakan strategik TH terlebih dahulu, iaitu Maybank, Bank Islam, Bank Rakyat dan juga CIMB. Laman rasmi untuk setiap rakan strategik ini:

Maybank – Maybank2U
CIMB – CIMB Clicks
Bank Rakyat – i-Rakyat
Bank Islam – Bank Islam IB

Cara Keluarkan Duit Tabung Haji melalui Bank Islam

Login akaun Bank Islam IB anda dengan memasukkan Username dan Password
Di bahagian atas laman, pilih Fund Transfer
Di dalam Fund Transfer, pilih butang Tabung Haji
Tertera beberapa ruangan yang perlu diisi di laman seterusnya. Di bahagian Transfer Type, pilih Tabung Haji Account to Own Bank Islam Account
Di bahagian From Account, pilih akaun TH anda yang sudah disertakan sekali dengan nombor akaun TH anda (Peringatan: pastikan akaun TH anda telah link dengan akaun Bank Islam anda terlebih dahulu)
Letakkan jumlah transaksi anda di ruangan untuk Transfer Amount. Caj untuk sekali transaksi adalah RM1.00
Pilih nombor akaun Bank Islam anda pada ruangan Recipient Account
Masukkan sebarang jenis rujukan sekiranya perlu di ruangan Recipient Reference.
Tekan butang Transfer.
Di laman seterusnya, tertera segala maklumat transaksi yang anda sudah isikan. Semak semula untuk pastikan tiada yang salah.
Di bahagian i-Access Code, tekan link Request i-Access Code. Kod ini akan dihantar ke nombor telefon anda yang telah didaftar semasa pembukaan akaun Bank Islam anda. Kod ini bertahan hanya selama dua minit dan perlu segera diisi.
Setelah selesai, tekan butang Confirm.
Transaksi anda berjaya.

Pengeluaran Duit Tabung Haji melalui Maybank2u

Pastikan anda telah mencipta akaun Maybank2U anda untuk melakukan sebarang transaksi secara online, dan juga pastikan akaun Maybank2U anda telah link dengan akaun Tabung Haji anda
Pergi ke laman rasmi Maybank2U, login ke akaun anda dan masukkan password.
Kemudian, cari butang PAY & TRANSFER yang terdapat di bahagian atas laman. Tekan butang tersebut.
Pada laman seterusnya, pada ruangan Transfer From, dalam kotak pilihan, pilih Tabung Haji Account.
Pada ruangan Transfer To, dalam kotak pilihan, pilih Own Accounts.
Pada kotak terbawah, tandakan pada pilihan Savings Account-I (disertakan dengan nombor akaun Maybank)
Seterusnya, sebuah notification box akan keluar. Pada ruangan Transfer Amount, masukkan jumlah yang ingin dikeluarkan daripada akaun TH.
Pada ruangan Reference, masukkan rujukan jika perlu.
Tekan butang Transfer
Request untuk nombor TAC, yang akan diterima di dalam telefon bimbit anda, masukkan nombor TAC tersebut.
Sahkan transaksi anda
Transaksi anda selesai.

Pengeluaran Simpanan melalui Bank Rakyat (i-Rakyat)

Pastikan anda telah mencipta akaun i-Rakyat anda untuk melakukan sebarang transaksi secara online, dan juga pastikan akaun i-Rakyat anda telah link dengan akaun Tabung Haji anda.
Pergi ke laman rasmi i-Rakyat, login ke akaun anda, masukkan Secure Phrase yang anda telah tetapkan untuk akaun anda dan masukkan password.
Pada laman seterusnya, klik pada butang Fund Transfer yang terletak di bahagian atas laman, kemudian klik butang Own Account.
Pada laman seterusnya, pada ruangan From Account, pilih akaun Tabung Haji anda.
Pada ruangan To Account, pilih akaun Bank Rakyat anda.
Pada ruangan Amount, masukkan jumlah yang dikehendaki.
Masukkan sebarang remark pada ruangan Remark jika perlu.
Pada ruangan Set this as a repeat payment? , buat pilihan anda. Sekiranya anda ingin melakukan transaksi ini lagi dengan jumlah yang sama pada masa akan datang, tekan Yes. Jika tidak, tekan No.
Tekan butang Submit.
Pada ruangan seterusnya, semak status transaksi anda sama ada betul atau salah. Klik butang Confirm untuk sahkan transaksi anda.
Transaksi anda berjaya. Tekan Get Receipt untuk simpan dan cetak salinan pembayaran/transaksi. Tekan butang Make Another Payment sekiranya ada transaksi yang anda ingin lakukan lagi.

Pengeluaran Simpanan melalui CIMB Clicks
Untuk pengetahuan anda, buat masa ini CIMB tidak menyediakan perkhidmatan untuk mengeluarkan wang daripada akaun TH ke akaun CIMB anda.
Jadi, sebarang semakan baki semasa akaun TH ataupun transaksi pengeluaran wang hendaklah dilakukan secara offline di mesin ATM CIMB.

Tarikh keluar dividen Tabung Haji
Mungkin ada antara anda yang sudah buat pengiraan dividen Tabung Haji sendiri. Walau bagaimanapun, tarikh keluar dividen masih lagi belum ditetapkan oleh pihak kerajaan dan Tabung Haji.
Bonus atau hibah untuk tahun 2019, akan diumumkan pada tahun 2020.
Sama-sama kita tunggu.

Akhir kata
Walau mana satu pun cara keluarkan duit Tabung Haji yang anda piliah, dan juga pilihan bank yang anda ingin guna, pastikan anda telah link akaun bank anda tersebut dengan akaun TH anda.
Jika tidak, pilihan untuk melakukan transaksi akaun Tabung Haji tidak akan terpapar dalam laman Internet banking anda.
Kini, proses withdraw duit anda daripada akaun TH menjadi lebih mudah.
Tambahan, dengan adanya Internet banking, anda juga boleh melakukannya pada hari cuti. Lakukannya sekarang, dan buat anda yang bakal menunaikan haji pada tahun ini, semoga urusan anda dipermudahkan.
Layari tabunghaji.gov.my untuk maklumat lanjut yang rasmi.
Jika duit anda tidak banyak dalam Tabung Haji, langkau artikel ini untuk baca cara keluarkan duit KWSP dan ASB.
Semoga bermanfaat.